open-index/open-wikipedia-markdown huggingface dataset:
প্ৰজাতি (জীৱবিদ্যা)

**প্ৰজাতি** () হ'ল জীৱবৈজ্ঞানিক শ্ৰেণীবিভাজনৰ এটা ভিত্তি গোট আৰু প্ৰধান বৰ্গীয় স্থান। সাধাৰণতে, প্ৰজাতি শব্দই নিজৰ মাজতেই প্ৰজনন কৰিব পৰা আৰু প্ৰজনন ক্ষম সন্ততি জন্ম দিয়া এটা বৃহৎ গোটক বুজায়। প্ৰজাতিৰ এই সংজ্ঞাটো প্ৰৰ্যাপ্ত যদিও, বহু ক্ষেত্ৰত ডি এন এৰ সাদৃশ্য, দৈহিক গঠন, পৰিৱেশ সমন্ধীয় স্থান আদি বিভিন্ন পৰিভাষাৰ দ্বাৰা প্ৰজাতি এটা সংজ্ঞাবদ্ধ কৰা হয়, এনে ধৰণৰ জটিলতাবোৰকে প্ৰজাতিগত সমস্যা বুলি কোৱা হয়। স্থানীয় ভাবে আহৰণ কৰা বিভিন্ন বিশেষত্বৰ বাবে প্ৰজাতি এটাক উপ-প্ৰজাতিৰ (উদ্ভিদবিদ্যাত প্ৰকাৰভেদ) দৰে গৌণ গোটতো ভাগ কৰা হয়।

সাদৃশ্যৰ ওপৰত ভিত্তি কৰি, একে পূৰ্বজৰ পৰা অহা জীৱবোৰক একেটা গণৰ স্থান দিয়া হয়। দৈহিক গঠন, যদি সম্ভৱ জিনৰ অনুক্ৰম আদিৰ তুলনাৰ দ্বাৰা প্ৰজাতি এটা নিৰ্ধাৰণ কৰা হয়।

সকলো প্ৰজাতিকে এটা দ্বৈৰাশিক নাম দিয়া হয়, তাৰে প্ৰথম অংশটোক গণবাচক নাম বোলে। প্ৰজাতিটো যিটো গণৰ অন্তৰ্ভুক্ত সেই গণৰ নামটোৱেই হ'ল গণবাচক নাম। দ্বিতীয় অংশটোক প্ৰজাতিগত নাম (কেৱল প্ৰাণীবিজ্ঞানত ব্যৱহৃত) বা প্ৰজাতিগত উপাধি (epithet, উদ্ভিদবিজ্ঞান আৰু প্ৰাণীবিজ্ঞানত ব্যৱহৃত) বোলে। উদাহৰণ স্বৰূপে *Boa constrictor* হ'ল Boa গণৰ অন্তৰ্গত চাৰিটা প্ৰজাতিৰ ভিতৰৰে এটা প্ৰজাতিৰ নাম। জীৱবিজ্ঞানৰ তত্ত্ব আৰম্ভ আৰু পৰীক্ষা কৰাৰ বাবে আৰু জৈৱবিচিত্ৰতা নিৰ্ধাৰণত প্ৰজাতি শব্দৰ ব্যৱহাৰ যোগ্য সংজ্ঞা আৰু প্ৰজাতি চিনাক্তকৰণৰ এটা নিৰ্ভৰযোগ্য পদ্ধতি অতি প্ৰয়োজনীয়, আনহাতে ব্যাপক পৰ্যায়ৰ অধ্যয়নৰ বাবে পৰিয়ালৰ দৰে অন্য বৰ্গীয় স্থানবোৰ বিবেচনা কৰা হয়। সাধাৰণতে, জীৱাশ্মৰ পৰাহে জ্ঞাত বিলোপ্ত প্ৰজাতিৰ বৰ্গীকৰণ কৰাটো অতিশয় জটিল কাৰ্য, সেইবাবে জীৱাশ্ম ভিত্তিক অধ্যয়নত পৰিয়ালৰ দৰে উচ্চ বৰ্গীয় স্থান সমূহহে ব্যৱহাৰ কৰা হয়। বেক্টেৰিয়া আৰু আৰ্কিয়াক বাদ দি পৃথিৱীত প্ৰায় ৮.৭ নিযুত প্ৰজাতি আছে ঠাৱৰ কৰা হৈছে, যিটো পূৰ্বতে ২ ৰ পৰা ১০০ নিযুত বুলি অনুমান কৰা হৈছিল।

## তথ্য সংগ্ৰহ

## বাহ্যিক সংযোগ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান
পূৰ্ণকান্ত বুঢ়াগোহাঞি

**পূৰ্ণকান্ত বুঢ়াগোহাঞি** (; ১৮৯০- ১৯৫৮) তাই আহোম জনগোষ্ঠীৰ আদি বুৰঞ্জীৰ এজন নীৰৱ সাধক আছিল । ১৯৩৩ চনৰ পৰা ১৯৪২ চনলৈকে সুদীৰ্ঘ ন বছৰ কাল ম্যানমাৰ, থাইলেণ্ড আৰু চীন দেশত থাকি বিভিন্ন অঞ্চল ভ্ৰমণ কৰি টাই জাতিৰ আদি বাসস্থান, শাসন নীতি, ৰাজ্য বিস্তাৰ, ধৰ্ম আৰু কৃষ্টি সম্পৰ্কে অধ্যয়ন কৰিছিল । বহুদিন ধৰি বিদেশত থকা বাবে তেওঁ "ফকীৰ" আৰু পিছলৈ "বাবাজী গোঁহাই" নামেৰে পৰিচিত হৈছিল ।

## চমু জীৱনী
পূৰ্ণকান্ত বুঢ়াগোহাঞিৰ ১৮৯০ চনৰ ১০ ফেব্ৰুৱাৰীত যোৰহাটত জন্ম হৈছিল। তেখেতৰ পিতৃৰ নাম সোৰোপা বুঢ়াগোহাঞি আছিল । তেখেতৰ বিশেষ আনুষ্ঠানিক শিক্ষা নাছিল যদিও ইংৰাজী আৰু বঙালী ভাষাও সুন্দৰকৈ কব আৰু লিখিব পাৰিছিল । তাই শ্ব্যান ভাষাতো তেখেতৰ যথেষ্ট ব্যুৎপত্তি আছিল । ১৯৩০ চনত তেওঁ যোৰহাটৰ পৰা ডিব্ৰুগড় জিলাৰ মৰাণৰ ভিতৰুৱা অঞ্চলত নিগাজিকৈ থাকিবলৈ লয় । ১৯৩৩ চনৰ ১ এপ্ৰিলৰ দিনা তেখেতে যোৰহাট হৈ মণিপুৰেদি বৰ্মালৈ গমন কৰে । তাত তেওঁ ন বছৰ কাল থাকি বৰ্মা, শ্ব্যান আৰু চীন দেশৰ য়ুন্নান প্ৰদেশ ভ্ৰমণ কৰি তাই জাতিৰ বিষয়ে বহুতো মূল্যবান তথ্য সংগ্ৰহ কৰে । ১৯৪৬ চনত তেওঁ "অহমৰ আদি বুৰঞ্জী" নামৰ পুথিখন প্ৰকাশ কৰে । ১৯৫৮ চনৰ ৩১ মাৰ্চত পূৰ্ণকান্ত বুঢ়াগোহাঞিদেৱৰ দেহাৱসান ঘটে । ১৯৫৯ চনৰ সদৌ অসম সাহিত্য সভাৰ নগাওঁ অধিবেশনত তেখেতৰ মৃত্যুত শোক প্ৰকাশ কৰি সমবেদনা জ্ঞাপন কৰা হৈছিল ।

## সাহিত্যিক অৱদান
; **প্ৰবন্ধ**
* অহমৰ আদি বুৰঞ্জী
* সচিত্ৰ ব্ৰহ্মদেশ ভ্ৰমণ
* বৰ্মদেশ অভিমুখে ডিমাপুৰত
* ইন্দাগাই হ্ৰদঃ হ্ৰদৰ পূজা
* পুনৰ বৰ্মদেশ বুলি মণিপুৰ অভিমুখে
* মান্দালয়ত অসমীয়া গাঁও
* দক্ষিণ শ্ব্যান দেশঃ তাই শ্ব্যানৰ প্ৰাণকেন্দ্ৰ তোংজিত
* তাই জাতিৰ ৰাজনীতি আৰু ধৰ্মনীতি
* ভগনীয়াৰ দিন পঞ্জীকা
বুঢ়াগোহাঞিয়ে ম্যানমাৰত কটোৱা ন বছৰৰ অভিজ্ঞতাৰে লিখা পাত্‌কাইৰ সিপাৰে ন বছৰ গ্ৰন্থখন ১৯৯৩ চনত প্ৰকাশ পায়। এইখনে তেওঁক অসমীয়া সাহিত্যত অনন্য পৰিচিতি প্ৰদান কৰে।

## সন্মান
* পূৰ্ণকান্ত বুঢ়াগোহাঞিদেৱ আহোম সভাৰ সক্ৰিয় সভ্য আছিল ।
* তেখেত ডিব্ৰুগড় জৰ্জকৰ্টৰ জুৰিৰ সভ্য আছিল ।

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসমীয়া প্ৰবন্ধকাৰ
গুজৰাট

**গুজৰাট** () ভাৰতৰ আটাইতকৈ পশ্চিমত অৱস্থিত ৰাজ্য। গুজৰাটৰ ৰাজধানী গান্ধীনগৰ। গুজৰাটত ৩৩খন জিলা আছে। গুজৰাটৰ গৱৰ্ণৰ ওম প্ৰকাশ কহলী। 

## সধাৰণ তথ্য
গুজৰাটৰ ক্ষেত্ৰফল ১৯৬০২৪ বৰ্গ কিলোমিটাৰ। এই ৰাজ্যত ৬৩৮৯১৩০৩ জন মানুহে বসবাস কৰে

## বুৰঞ্জী
thumbnail|left|শ্ৰী কৃষ্ণ
হিন্দু বিশ্বাসৰ মতে শ্ৰীকৃষ্ণ আৰু তেওঁৰ ভ্ৰাতৃ বলৰামে তেওঁলোকক দ্বাৰকাত প্ৰতিষ্ঠা কৰিছিল, তেওঁলোক আছিল যাদৱ বংশৰ। মৌৰ্য্য, গুপ্ত, চালুক্য, প্ৰতিহাৰা আদি উল্লেখনীয় ৰাজবংশ। পাৰ্চী সকল ইৰানৰ পৰা ৮ম শতিকাত পলাই গুজৰাটলৈ আহে পবিত্ৰ শিখা লৈ যি এতিয়াও ভলসদত জ্বলি আছে। মুছলমানসকলৰ প্ৰভাৱ এতিয়াও গুজৰাটৰ কলা-সংস্কৃতিত দেখা যায়। পৰ্তুগীজ সকল গুজৰাটলৈ অহা প্ৰথম ইউৰোপীয় লোক। তেওঁলোকে আহি সৌৰাষ্ট্ৰৰ দক্ষিণ অঞ্চলৰ দিউ দ্বীপত বাহৰ পাতে। তাৰ পিছত আহে ইংৰাজ সকল ১৬১২ চনত। তেওঁলোকে চুৰট নামৰ ঠাইত ব্যৱসায় কৰে। ইংৰাজ সকলৰ তলত থাকোঁতে গুজৰাট 'বম্বে প্ৰদেশ'ৰ অংশ আছিল। কিন্তু ১৯৬০ চনত 'গুজৰাটী' লোক সকলে সেই প্ৰদেশৰ পৰা বেলেগ হোৱাৰ সিদ্ধান্ত লয় আৰু বম্বে ২ ৰাজ্য 'গুজৰাট' আৰু 'মহাৰাষ্ট্ৰ'ত বিভক্ত হয়। গুজৰাট এতিয়া ভাৰতৰ আগশাৰীৰ ঔদ্যোগিকৃত ৰাজ্যৰ ভিতৰত অন্যতম। গুজৰাটত বৰ্তমান প্ৰায় ১৫০০ বৃহৎ আৰু মাজু আকাৰৰ উদ্যোগ আৰু প্ৰায় ১৮৪১১৯ সৰু উদ্যোগ আছে।

## নাম
গুজৰাট নাম গুজ্জৰ নামৰ জনজাতিৰ পৰা অহা। গুজ্জৰ সকলৰ ঠাইক গুজ্জৰ ৰাষ্ট্ৰ বোলা হৈছিলে আৰু সেই গুজ্জৰ ৰাষ্ট্ৰৰ পৰাই গুজৰাট শব্দ আহিল। গুজ্জৰ সকল ৫ম শতাব্দীত হানসকলৰ পৰা পলাই গুজৰাটলৈ আহিছিল।

## তথ্য সংগ্ৰহ

শ্ৰেণী:ভাৰতৰ ৰাজ্য
২৫ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৫২৪ - পৰ্তুগালৰ ৰাজপ্ৰতিনিধি ৰূপে বিশিষ্ট নৌ অভিযাত্ৰী ভাস্কো ডা-গামাৰ তৃতীয় তথা অন্তিমবাৰৰ বাবে ভাৰতলৈ আগমণ ঘটিছিল। 
* ১৬০৯ - গেলিলিঅ' গেলিলিয়ে ভেনিছৰ আইন প্ৰণেতা সকলৰ আগত তেওঁৰ প্ৰথম টেলিস্কোপ প্ৰদৰ্শন কৰে। 
* ১৮২৫ - উৰুগুৱে ব্ৰাজিলৰ পৰা স্বাধীন হয়।
* ১৮৮৮ - অসমীয়া সাহিত্য বিষয়ক সংগঠন বৰ্তমানৰ অসম সাহিত্য সভাৰ পূৰ্বৱৰ্তী পৰ্যায় অসমীয়া ভাষা উন্নতি সাধিনী সভাৰ জন্ম হৈছিল। 
* ১৯১৭ - ব্ৰিটিছে সেনাবাহিনীৰ ভাৰতীয়কৰণৰ দিশত প্ৰথম উল্লেখযোগ্য পদক্ষেপ আৰম্ভ কৰে।
* ১৯৫৭ - ভাৰতীয় প'লো খেলৰ দলে ফ্ৰান্সত বিশ্বকাপ জিকে। 
* ১৯৬৬ - মানৱবিহীন মহাকাশযান ‘‘অৰবিটাৰ-১’’ৰ দ্বাৰা দ্বিতীয়বাৰৰ বাবে চন্দ্ৰপৃষ্ঠৰ পৰা পৃথিৱীৰ আলোকচিত্ৰ গ্ৰহণ কৰি পৃথিৱীলৈ প্ৰেৰণ কৰিছিল। আনহাতে প্ৰথম ফটোখন ২৩ আগষ্টত লৈছিল।
* ১৯৮৬ - কেমেৰুণত হোৱা প্ৰচণ্ড আগ্নেয়গিৰিৰ ফলত ১৫০০ লোকৰ মৃত্যু হয়।

## জন্ম
* ১৫৩০ - আইভান দা টেৰিবল বা আইভান চতুৰ্থ, ৰাছিয়াৰ প্ৰথম জাৰ।
* ১৮৬৬ - টমাছ হাণ্ট মৰ্গান, জীৱবিজ্ঞানী, ১৯৩৩ চনত তেওঁ চিকিৎসা বিজ্ঞানৰ নোবেল বঁটা লাভ কৰিছিল। 
* ১৮৮৮ - আল্লামা মাশ্ৰিকী, এজন গণিতজ্ঞ, পণ্ডিত আৰু *খাকছাৰ আন্দোলন*ৰ প্ৰতিষ্ঠাতা। 
* ১৮৯৭ - উইলিয়াম ফকনাৰ, আমেৰিকান ঔপন্যাসিক। 
* ১৯৬২ - ৰাজীৱ কাপুৰ, অভিনেতা। (মৃঃ ০৯/০২/২০২১)
* ১৯৬২ - তছলিমা নাছৰিন, বাংলাদেশৰ লেখিকা, নাৰীবাদী, নাস্তিকবাদী আৰু মানৱতাবাদী সমাজকৰ্মী।
* ১৯৮৭ - ব্লেক লাইভলী, হলীউডৰ অভিনেত্ৰী।
* ১৯৯৪ - বিনেশ ফোগাট, ভাৰতীয় মহিলা মল্লযঁজাৰু, কমনৱেলথ আৰু এছিয়ান গেমছত সোণৰ পদক বিজয়ী প্ৰথম ভাৰতীয় মহিলা মল্লযঁজাৰু।

## মৃত্যু
* ১৭৭৬ - ডেভিদ হিউম, স্কটিছ দাৰ্শনিক আৰু ইতিহাসবিদ। 
* ১৮১৯ - জে’মচ্ ৱাট, স্কটিছ বিজ্ঞানী, যান্ত্ৰিক অভিযন্তা আৰু ৰসায়নবিদ, ৱাট বাষ্প চালিত ইঞ্জিন বা ৱাট ভাপ ইঞ্জিনৰ উদ্ভাৱক। 
* ১৮২২ - ৱিলিয়াম হাৰ্ছেল, জাৰ্মান-ব্ৰিটিছ জ্যোতিৰ্বিদ, অৱলোহিত বিকিৰণ (infrared radiation) আৰু ইউৰেনাচ গ্ৰহৰ আৱিষ্কৰ্তা, ৮৩ বছৰ বয়সত মৃত্যু হয়। 
* ১৮৬৭ - মাইকেল ফেৰাডে, পদাৰ্থ বিজ্ঞানী, বিদ্যুত চুম্বকত্ব আৰু বিদ্যুত ৰসায়নৰ ক্ষেত্ৰলৈ আগবঢ়োৱা অৱদানৰ বাবে জনাজাত হৈছিল। তেওঁৰ প্ৰধান আৱিষ্কাৰ সমূহ হ'ল বিদ্যুত চুম্বকীয় আৱেশ, দ্বিচুম্বকত্ব(Diamagnetism),আৰু বিদ্যুত বিশ্লেষণ। 
* ১৯০৮ - হেনৰী বেকেৰেল, ফৰাচী পদাৰ্থবিজ্ঞানী, তেজস্ক্ৰিয়তাৰ আৱিষ্কাৰক, ১৯০৩ চনত নোবেল বঁটা লাভ কৰে। ৫৫ বছৰ বয়সত মৃত্য়ু হয়।
* ১৯৪২ - হেমৰাম বৰা, স্বাধীনতা সেনানী, মিলিটেৰীৰ গুলিত মৃত্যুৰ মুখত পৰে। 
* ১৯৭০ - এৰিক মাৰিয়া ৰেমাৰ্ক, প্ৰথম মহাসমৰৰ সৈনিক তথা খ্যাতনামা লেখক। তেওঁৰ বিখ্যাত গ্ৰন্থ হ’ল *অল কোৱায়েট অন দ্য ৱেষ্টাৰ্ন ফ্ৰণ্ট*। এই গ্ৰন্থখন প্ৰকাশিত হৈছিল ১৯১৯ চনত। সম্ভৱত প্ৰথম মহাসমৰৰ পটভূমিত লিখা এইখনেই সৰ্বশ্ৰেষ্ঠ গ্ৰন্থ।
* ২০০১ - আলিয়াহ, আমেৰিকান পপ গায়িকা আৰু অভিনেত্ৰী, বাহামাত বিমান দূৰ্ঘটনা হৈ মৃত্যু হয়।
* ২০১২ - নীল আৰ্মষ্ট্ৰংৰ মৃত্যু হয়। তেখেত আমেৰিকাৰ এগৰাকী মহাকাশচাৰী (নাচা এষ্ট্ৰনাট কৰ্প্‌চ), চন্দ্ৰত ভৰি দিয়া প্ৰথম মানৱ, টেষ্ট পাইলট, এৰ'স্পেচ ইঞ্জিনীয়াৰ, বিশ্ববিদ্যালয়ৰ অধ্যাপক আৰু আমেৰিকাৰ নৌসেনাৰ উড্ডয়ক আছিল।

## দিৱস
* উৰুগুৱেৰ স্বাধীনতা দিৱস। 

## অনান্য

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
২৩ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৬৬ - প্ৰাগত অষ্ট্ৰিয়া আৰু প্ৰুছিয়া মাজত শান্তি চুক্তি স্বাক্ষৰিত হয়। ইতিহাসত এই চুক্তি প্ৰাগ চুক্তি নামেৰে জনাজাত। 
* ১৯৪২ - ষ্টেলিনগ্ৰাডৰ যুদ্ধ আৰম্ভ হয়। 'চিক্স জিৰ' জিৰ' লুফ্টৱাফ' বিমানৰ দ্বাৰা বোমাবৰ্ষণ কৰাত ৰাছিয়াৰ ষ্টেলিনগ্ৰাডত ৪০,০০০ সাধাৰণ লোকৰ মৃত্য়ু হয়। 
* ১৯৪৮ - বিশ্ব গীৰ্জা পৰিষদ গঠন হৈছিল। 
* ১৯৫৯ - চন্দ্ৰেশ্বৰ প্ৰসাদ সিনহাই অসমৰ ৰাজ্যপাল ৰূপে কাৰ্যভাৰ গ্ৰহণ কৰে। ১৯৫৯ চনৰ ১৩ অক্টোবৰলৈকে তেওঁ কাৰ্যিনৰ্বাহ কৰিছিল। 
* ১৯৯১ - ছোভিয়েট কমিউনিষ্ট পাৰ্টীৰ কেন্দ্ৰীয় সমিতিৰ আঠসত্তৰ বছৰীয়া মুখপত্ৰ ‘‘প্ৰাভডা’’ কেৱল কমিউনিষ্ট পাৰ্টীৰ ৰাজনৈতিক পত্ৰিকা ৰূপে প্ৰকাশিত হয়। 
* ২০০৫ - *মহাত্মা গান্ধী নিয়োগ নিশ্চিত আইন - ২০০৫* ( Mahatma Gandhi Employment Guarantee Act 2005) লোকসভাত অনুমোদন হয়, পিছত *মহাত্মা গান্ধী ৰাষ্ট্ৰীয় গ্ৰাম্য নিয়োগ নিশ্চিত আঁচনি *(MGNREGS) হিচাপে নামকৰণ কৰা হয়।

## জন্ম
* ১৭৬৯ - জৰ্জ কিউভিয়াৰ (ইংঃ Georges Cuvier), ফ্ৰান্সৰ প্ৰাণীবিজ্ঞানী আৰু প্ৰকৃতিবিদ। (মৃঃ ১৩ মে', ১৮৩২)
* ১৮৭২ - টংগুটুৰি প্ৰকাশম (Tanguturi Prakasam), অন্ধপ্ৰদেশৰ প্ৰথম মুখ্য়মন্ত্ৰী।
* ১৮৮৮ - হৰিলাল মোহনদাস গান্ধী, মোহনদাস কৰমচাঁন্দ গান্ধী আৰু কস্তুৰবা গান্ধীৰ সৰ্বপ্ৰথম সন্তান।
* ১৮৯৮ - তাৰাশংকৰ বন্দোপাধ্যায়, প্ৰসিদ্ধ বাংলা সাহিত্যিক।
* ১৯১৮ - আন্না মোডায়িল মণি, ভাৰতীয় পদাৰ্থ বিজ্ঞানী তথা বতৰ বিজ্ঞানী
* ১৯৪৩ - ৰীতা ফাৰিয়া,  ভাৰতীয় মডেল, সৌন্দৰ্য প্ৰতিযোগিতাৰ বিজয়ী তথা চিকিৎসক।
* ১৯৪৪ - চায়ৰা বানু, ভাৰতীয় অভিনেত্ৰী।
* ১৯৬৫ - ফ্লেক্স হুইলাৰ, বডীবিল্ডাৰ, আৰ্নল্ড ক্লাছিক বিজয়ী।
* ১৯৬৮ - দীপক শৰ্মা, অসমৰ এগৰাকী প্ৰসিদ্ধ বাঁহী বাদক তথা সংগীত পৰিচালক।
* ১৯৬৮ - কৃষ্ণকুমাৰ কুনাথ, ভাৰতীয় নেপথ্য গায়ক।

## মৃত্যু
* ৬৩৪ - আবু বকৰ, হৰজত মহম্মদৰ শিষ্য়, ইছলাম ধৰ্মৰ প্ৰথম খলিফা। 
* ১৩০৫ - ৱিলিয়াম ৱালেছ, স্কটলেণ্ডৰ প্ৰথম স্বাধীনতা যুদ্ধৰ বীৰপুৰুষ, লণ্ডনত ইংৰাজে ফাঁচি দিছিল।
* ১৮০৬ - চাৰ্লছ আগাষ্টিন ডি কুলম্ব (ইংঃ Charles-Augustin de Coulomb), বিখ্য়াত পদাৰ্থ বিজ্ঞানী, কুলম্বৰ সূত্ৰৰ আৱিষ্কাৰক।
* ১৯৪২ - গোৰাবাই কটিয়া, স্বাধীনতা সংগ্ৰামী, ইংৰাজ পুলিচে নৰছিহাপুৰৰ স্বাধীনতা আন্দোলনৰ সমদলত তেখেতক গুলীয়াই নিহত কৰে।
* ১৯৮২ - ষ্টেনফ'ৰ্ড ম'ৰ, আমেৰিকাৰ নোবেল বিজয়ী জৈৱ-ৰসায়ন বিজ্ঞানী, *[[ৰাইব'নিউক্লিয়াছ]]*ৰ ওপৰত কৰা গৱেষণাৰ বাবে পাইছিল।
* ১৯৯৪ - আৰতি গুপ্তা সাহা, ভাৰতীয় দীৰ্ঘ-দূৰত্বৰ সাঁতোৰবিদ।
* ২০১৮ - কুলদীপ নায়াৰ, যশস্বী সাংবাদিক।

## দিৱস
* ক্ৰীতদাস বাণিজ্য আৰু ইয়াৰ অৱসানৰ আন্তৰ্জাতিক স্মৃতি দিৱস।
* ৰাষ্ট্ৰীয় পতাকা দিৱস (ইউক্ৰেইন)।

## অন্যান্য

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ
২৪ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬০৮ - ইষ্ট ইণ্ডিয়া কোম্পানীৰ প্ৰথমখন জাহাজ চুৰাট উপকূলত প্ৰবেশ কৰে।
* ১৮১৪ - ব্ৰিটিছ বাহিনীয়ে ৱাশ্বিংটন, ডি চি দখল কৰে আৰু বহুতো ৰাজহুৱা অনুষ্ঠান ধ্বংস কৰে। (বাৰ্নি অৱ ৱাশ্বিংটন বা ১৮১২ৰ যুদ্ধ)
* ১৯৬৯ - বৰাহগিৰি ভেংকট গিৰি ভাৰতৰ চতুৰ্থ ৰাষ্ট্ৰপতি ৰূপে অধিষ্ঠিত হয় আৰু ১৯৭৪ চনৰ একে তাৰিখত কাৰ্যকাল শেষ হয়। 
* ১৯৭৪ - ফখৰুদ্দিন আলি আহমেদ ভাৰতৰ পঞ্চম ৰাষ্ট্ৰপতি ৰূপে অধিষ্ঠিত হয়। 
* ১৯৯১ - ইউক্ৰেইনে ছোভিয়েট সংঘৰ পৰা পৃথক হৈ নতুন ৰাষ্ট্ৰৰ সৃষ্টি কৰে। 
* ২০০৮ - বেইজিংত ২৯তম অলিম্পিক ক্ৰীড়াৰ সামৰণি পৰে।

## জন্ম
* ১৮৪৬ - হেনৰী গেনেট (Henry Gannett), আমেৰিকান ভূগোল বিজ্ঞানী আৰু কাৰ্ট'গ্ৰাফাৰ।
* ১৯০৮ - ৰাজগুৰু, ভাৰতৰ স্বাধীনতা সংগ্ৰামী।
* ১৯৪২ - কাৰেণ কেছকুল্লা উলেনবেক, এবেল বঁটা বিজয়ী প্ৰথমগৰাকী মহিলা গণিতজ্ঞ।
* ১৯৪৪ - ৰকি জনছন, মল্লযুঁজাৰু, হলীউডৰ অভিনেতা আৰু মল্লযুঁজাৰু ডৱেন "দ্য ৰক" জনছনৰ পিতৃ। 
* ১৯৪৫ - ভিন্স মেকমাহন, ডব্লিউ ডব্লিউ ইৰ (WWE) মুৰব্বী, মল্লযুঁজাৰু। 
* ১৯৬৩ - হিডৌ ক'জিমা, ভিডিঅ' গেমৰ নিৰ্মাতা।
* ১৯৬৫ - মাৰ্লি মেটলিন, অমেৰিকান অভিনেত্ৰী, অস্কাৰ বিজয়ী একমাত্ৰ বধিৰ শিল্পী।
* ১৯৬৯ - মুকেশ তিৱাৰী, অভিনেতা।
* ১৯৮৬ - শান্তনু ভাগ্যৰাজ, প্ৰসিদ্ধ তামিল চলচ্চিত্ৰ অভিনেতা।
* ১৯৮৮ - পদ্মনাভ বৰদলৈ, ভাৰতীয় গায়ক, গীতিকাৰ, সংগীত পৰিচালক আৰু অনুষ্ঠান পৰিচালক।
* ১৯৯০ - এলিজাবেথ ডেবিকি, ফৰাচী অভিনেত্ৰী। 
* ১৯৯৭ - এলান ৱাকাৰ, জনপ্ৰিয় সংগীত নিৰ্মাতা আৰু ডি জে (DJ)।

## মৃত্যু
* ১৮৮৮ - ৰুডল্ফ ক্ল'ছিয়াছ (ইংঃ Rudolf Clausius), জাৰ্মান পদাৰ্থ বিজ্ঞানী আৰু গণিতজ্ঞ, তাপগতি বিজ্ঞানৰ দ্বিতীয় সূত্ৰ (second law of thermodynamics) আৰু এনট্ৰ'পি (entropy) সূত্ৰৰ আৱিষ্কাৰক। 
* ১৯২৫ - ৰামকৃষ্ণ গোপাল ভাণ্ডাৰকৰ, সমাজ সংস্কাৰক। 
* ১৯৮৯ - ষ্টেন বৰুৱা ওৰফে হৰি বৰুৱা, বিপ্লৱী, কমিউনিষ্ট পাৰ্টিৰ সশস্ত্ৰ সংগ্ৰামী। 
* ২০১৪ - ৰিছাৰ্ড এটেনবৰ', ব্ৰিটিছ আভিনেতা, অস্কাৰ বিজয়ী গান্ধী কথাছবিৰ নিৰ্মাতা আৰু পৰিচালক।
* ২০১৯ - অৰুণ জেটলী, ভাৰতীয় ৰাজনীতিবিদ আৰু আইনজ্ঞ।
* ২০২০ - জীৱেশ্বৰ ডেকা, অসমৰ এগৰাকী প্ৰবীণ মঞ্চ অভিনেতা।

## দিৱস
* স্বাধীনতা দিৱস (ইউক্ৰেইন)।
* পতাকা দিৱস (লাইবেৰিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
নিগনি

**নিগনি** এন্দুৰ বৰ্গৰ আটাইতকৈ সৰু সদস্য বুলিব পাৰি। নিগনি ১৫-২০ চেণ্টিমিটাৰ দীঘল আৰু ভৰত ৩০-৬০ গ্ৰাম হ'ব পাৰে। ২ৰ পৰা ৩ বছৰ জীয়াই থকা নিগনিয়ে ২২ কিলোমিটাৰ/ঘণ্টাৰ বেগতো দৌৰাৰ অভিলেখ আছে।
thumbnail|নিগনি

## প্ৰজনন
thumbnail|left|পিংকিনিগনিৰ পোৱালিক পিংকি(pinky), মতা নিগনিক বাক(buck), আৰু মাইকী নিগনিক দ'(doe) বোলা হয়। ৬-৮ সপ্তাহৰ নিগনিয়ে পিংকি জন্ম দিয়া আৰম্ভ কৰিব পাৰে। নিগনিয়ে একেলগে ৫-১০ৰ গোটত পিংকি জন্ম কৰে।

## খাদ্য
নিগনিয়ে প্ৰায় নিৰামিষ খাদ্য খোৱা দেখা যায়, কিন্তু প্ৰকৃততে নিগনি সৰ্বভোজী। নিগনিয়ে মৃত নিগনিৰ শ, ফল, গুটি শস্য, আৰু আকালৰ সময়ত নিজৰ নেজো খোৱা দেখা যায়। মাথোঁ গ্ৰাচহোপাৰ নিগনি হে অকল মাংশাহাৰী।

## আচৰণ
#### বন্যাৱস্থাত
প্ৰাকৃতিক পৰিৱেশত নিগনিয়ে গাইগুটিয়া 'এলেকা' পাতি বাস কৰে। মতা নিগনিৰ এলেকা প্ৰায় মাইকী নিগনিৰ এলেকাতকৈ ডাঙৰ হয়। প্ৰায়ভাগ মাইকী নিগনিৰ এলেকাবোৰ মতা নিগনিৰ এলেকাৰ ভিতৰতে থাকে। মতা নিগনিয়ে নিজৰ ইচ্ছা মতে মাইকী নিগনিৰ এলেকাত প্ৰৱেশ কৰিব পাৰে। এটি মতা নিগনিৰ এলেকাত এজনী বা এজনীতকৈ অধিক মাইকী নিগনিৰ এলেকাও থাকিব পাৰে।
thumbnail|left|বনৰীয়া নিগনি
#### বন্দী অবস্থাত
thumbnail|ঘৰত ৰখা নিগনিবন্দী অৱস্থাত মাইকী নিগনিবোৰক অধিক সামাজিক দেখা যায়। ২-৩ মাইকী নিগনিক একেলগত ৰাখিলে কোনো কাজিয়া কৰা দেখা নাযায়। যদি একতকৈ অধিক মাইকী নিগনিয়ে একেলগে পিংকি জন্ম দিয়ে, কোনো কাজিয়া নকৰি নিগনিবোৰে পিংকিবোৰক একেলগে ডমাই ভৰণ পোষণ কৰাৰ দায়িত্ব লয়। কিছুমান ব্যৱহাৰৰ বাহিৰে মতা নিগনিৰ ব্যৱহাৰ বনত থকা নিগনিৰ দৰেই।

## তথ্যসূত্ৰ

শ্ৰেণী:সৰ্বভোজী
শ্ৰেণী:জীৱবিজ্ঞান‎
১৯৬৭ৰ ভাৰতৰ সাধাৰণ নিৰ্বাচন

**১৯৬৭ চনৰ ভাৰতৰ সাধাৰণ নিৰ্বাচন** ৪ৰ্থ লোকসভাৰ সদস্যসকলক নিৰ্বাচন কৰিবলৈ অনুষ্ঠিত হৈছিল। ১৭ৰ পৰা ২১ ফেব্ৰুৱাৰীলৈ ভোটদান হোৱা এই নিৰ্বাচনটোত ৫২০খন এজনীয়া সদস্যৰ আসনে ভাৰতৰ ২৭খন ৰাজ্য আৰু কেন্দ্ৰীয় শাসিত অঞ্চলক প্ৰতিনিধিত্ব কৰিছিল। বিগত নিৰ্বাচনটোতকৈ আসনৰ সংখ্যা ২খন বৃদ্ধি পাইছিল। ইন্দিৰা গান্ধীৰ নেতৃত্বত ভাৰতীয় জাতীয় কংগ্ৰেছ ৫৪% আসন লাভ কৰি একেৰাহে চতুৰ্থবাৰৰ বাবে ক্ষমতালৈ আহিছিল; আনহাতে অন্য ৰাজনৈতিক দলবোৰে ১০%তকৈ বেছি আসন বা ভোট লাভ কৰা নাছিল। জৱাহৰলাল নেহৰুৰ নেতৃত্বত পূৰ্বৰ তিনিটা লোকসভাৰ নিৰ্বাচনত কংগ্ৰেছে লাভ কৰা ফলৰ তুলনাত এই নিৰ্বাচনত কংগ্ৰেছে লাভ কৰা ফল লক্ষণীয়ভাবে নিম্নস্তৰৰ আছিল। ১৯৬৭ত ভাৰতৰ অৰ্থনৈতিক বিকাশৰ হাৰ নিম্ন আছিল। ৩য় পঞ্চবাৰ্ষিক পৰিকল্পনাত (১৯৬১-৬৬) বাৰ্ষিক বিকাশৰ লক্ষ্য আছিল ৫.৬%। কিন্তু প্ৰকৃত বিকাশৰ হাৰ আছিল মাত্ৰ ২.৪%হে। ১৯৬৫ৰ ভাৰত-পাক যুদ্ধই লালবাহাদুৰ শাস্ত্ৰী চৰকাৰৰ জনপ্ৰিয়তা বৃদ্ধি কৰিছিল। কিন্তু ইয়াৰ আগৰ ১৯৬২ৰ ভাৰত-চীন যুদ্ধকে ধৰি এই যুদ্ধই অৰ্থনীতিত বেয়া প্ৰভাৱ পেলাইছিল। কংগ্ৰেছৰ মাজত অভ্যন্তৰীণ বিবাদে দেখা দিছিল। নেহৰু আৰু শাস্ত্ৰীৰ দৰে দুগৰাকী জনপ্ৰিয় নেতাৰ মৃত্যু হৈছিল। শাস্ত্ৰীৰ মৃত্যুৰ পাছত ইন্দিৰা গান্ধীয়ে চৰকাৰৰ নেতৃত্ব লাভ কৰিছিল যদিও আন এজন প্ৰধানমন্ত্ৰীৰ পদ প্ৰয়াসী মোৰাৰজী দেশাইৰ সৈতে সংঘাত তুঙ্গত উঠিছিল। 

কংগ্ৰেছৰ ক্ৰমহ্ৰাসমান জনপ্ৰিয়তা ৰাজ্যৰ বিধানসভাৰ নিৰ্বাচনতো প্ৰতিফলিত হৈছিল। ১৯৬৭ চনত কংগ্ৰেছে ৬খন ৰাজ্যত ক্ষমতা হেৰুৱাবলগীয়া হৈছিল। গান্ধীৰ সৈতে কংগ্ৰেছৰ দলীয় নেতৃবৃন্দৰ মতবিৰোধ হৈছিল আৰু ইয়াৰ ফলত ১৯৬৯ত কংগেছ দল দুইভাগত বিভক্ত হৈছিল।

## ফলাফল
__NOTOC__
### দলভিত্তিক ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
২৬ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ৫৫ খ্ৰীষ্টপূৰ্ব - ইংলেণ্ডত প্ৰথমবাৰৰ বাবে জুলিয়াছ ছিজাৰে পদাৰ্পন কৰিছিল। 
* ১৩০৩ - আলাউদ্দিন খিলিজীয়ে চিতোৰ দুৰ্গ দখল কৰে। 
* ১৯০৭ - ভাৰতৰ প্ৰসিদ্ধ লো-তীখা কোম্পানী 'টাটা আইৰন এণ্ড ষ্টীল কোম্পানী’ পঞ্জীয়নভুক্ত হয়। 
* ১৯৪৩ - আনুষ্ঠানিকভাৱে আজাদ হিন্দ ফৌজৰ জন্ম হয়। 
* ২০০২ - প্ৰচাৰ ভাৰতীত থলুৱা যুৱকক নিযুক্তিৰ ক্ষেত্ৰত প্ৰৱঞ্চনাৰ অভিযোগত গুৱাহাটী দূৰদৰ্শন কেন্দ্ৰত বিক্ষোভৰ সৃষ্টি হয়। এই বিক্ষোভৰ ফলত প্ৰায় পোন্ধৰ লাখ টকাৰ ক্ষতি সাধন হয়।

## জন্ম
* ১৬৭৬ - ৰবাৰ্ট ৱালপ'ল, ব্ৰিটেইনৰ প্ৰথম প্ৰধানমন্ত্ৰী। 
* ১৭৪৩ - এণ্টনী ল’ৰেণ্ট লেভ’ইছিয়েৰ, আধুনিক ৰসায়ন শাস্ত্ৰৰ বাটকটীয়া ফৰাচী বিজ্ঞানী। 
* ১৮৭৩ - লী ডি ফৰেষ্ট, বিজ্ঞানী, ট্ৰায়ড আৰু ফোন'ফিল্মৰ উদ্ভাৱক। 
* ১৯০৬ - এলবাৰ্ট ছাবিন, চিকিৎসা বিজ্ঞানী, মুখেৰে খোৱা পলিঅ' প্ৰতিষেধকৰ উদ্ভাৱক। 
* ১৯১০ - মাদাৰ টেৰেছা, 'মিছনেৰীজ অফ চেৰিটি'ৰ প্ৰতিষ্ঠাতা তথা ভাৰতৰত্ন সন্মানেৰে বিভূষিত। তাইৰ যুগোশ্লাভিয়াৰ আদ্ৰিয়াটিক সাগৰৰ পাৰত স্কোপজে চহৰত জন্ম হৈছিল। 
* ১৯২১ - মেক্সিম ফেগেট, আমেৰিকান মহাকাশযানৰ অভিযন্তা। 
* ১৯৫৬ - মেনকা গান্ধী, ভাৰতীয় ৰাজনীতিবিদ তথা পশু অধিকাৰ কৰ্মী তথা পৰিৱেশবিদ। 
* ১৯৫৯ - কেথৰিন পি হায়াৰ, নাছাৰ মহিলা মহাকাশচাৰী।
* ১৯৬৮ - মধুৰ ভাণ্ডাৰকৰ, কথাছবি নিৰ্মাতা আৰু পৰিচালক। 
* ১৯৭৩ - ইন্দৰ কুমাৰ, বলীউডৰ অভিনেতা। (মৃ্ঃ ১৮ জুলাই, ২০১৭)

## মৃত্যু
* ১৭১৩ - ডেনিছ পাপিন (Denis Papin), পদাৰ্থ বিজ্ঞানী, প্ৰেচাৰ কুকাৰৰ উদ্ভাৱক। 
* ১৭২৩ - লিউৱেনহুক, ডাচ্ছ্ বিজ্ঞানী, প্ৰথমজন অণুজীৱ বিজ্ঞানী, অণুজীৱ বিজ্ঞান বা মাইক্ৰ'বায়'লজিৰ পিতৃপুৰুষ, বেক্টেৰিয়া আৰু অণুবীক্ষণ যন্ত্ৰৰ আৱিষ্কাৰক। 
* ১৮৫০ - লুইছ-ফিলিপ-১, ফ্ৰান্সৰ ৰজা। 
* ১৯০৮ - ফ্ৰেইড্ৰিক মেইচছাৰ (Friedrich Miescher), চুইছ জীৱ বিজ্ঞানী, নিউক্লিক এছিডৰ আৱিষ্কাৰক। 
* ১৯১০ - ৱিলিয়াম জেমছ, আমেৰিকাৰ প্ৰখ্যাত দাৰ্শনিক আৰু মনোবিজ্ঞানী। 
* ২০১২ - অৱতাৰ কিষাণ হাঙ্গল, স্বাধীনতা সংগ্ৰামী আৰু অভিনেতা।

## দিৱস
* অসমীয়া সাহিত্যিক গুণাভিৰাম বৰুৱাৰ স্মৃতি দিৱস।
* মহিলা সমতা দিৱস (যুক্তৰাষ্ট্ৰ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
২৭ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬০৪ - শিখ গুৰু অৰ্জুনদেৱৰ উদ্যোগত ‘গ্ৰন্থ চাহেব’ সংকলন আৰু সংগৃহীত হয়। সেই বছৰৰে সেই দিনটোত অমৃতসৰৰ স্বৰ্ণ মন্দিৰত ইয়াক সংৰক্ষণ কৰা হয়। 
* ১৭৮১ - হায়দৰ আলীয়ে ব্ৰিটিছৰ লগত পল্লিলোৰ যুদ্ধত লিপ্ত হৈছিল। 
* ১৮৫৯ - আমেৰিকাৰ পেনছিলভেনিয়াত খাৰুৱা তেলৰ সন্ধান পোৱা হয়। 
* ১৮৮৩ - ইন্দোনেছিয়াৰ ক্ৰাকেটোৱাত সৰ্ববৃহৎ আগ্নেয়গিৰিটো উদ্গীৰণ হৈছিল। ৩৬,৬০০জন লোকৰ হানি হৈছিল। 
* ১৯৩৯ - জাৰ্মানীৰ ডন অহাইনে নিৰ্মাণ কৰা জেট ইঞ্জিনেৰে সজ্জিত উৰাজাহাজ পৰীক্ষামূলক উৰণ সম্পন্ন হয়। 
* ১৯৪৭ - ভাৰতৰ বৃহত্তম সংবাদ সংস্থা প্ৰেছ ট্ৰাষ্ট অব ইণ্ডিয়া, সংক্ষেপে পি. টি. আই. গঠন হয়। 
* ১৯৭৬ - ভাৰতীয় সেনাবাহিনীৰ প্ৰথম মহিলা মেজৰ জেনেৰেল গাৰ্টুদে আলী ৰামক মিলিটেৰি নাৰ্চিং চাৰ্ভিচেছ ডিৰেক্টৰ হিচাপে নিয়োগ কৰা হয়। 
* ১৯৯৯ - সোণালী বেনাৰ্জী প্ৰথম ভাৰতীয় মহিলা সামুদ্ৰিক অভিযন্তা হয়। 
* ২০০৩ - প্ৰায় ৬০ হাজাৰ বছৰৰ অন্তত মংগল গ্ৰহ পৃথিৱীৰ নিকটতম স্থানত অৱস্থিত হয়। 

## জন্ম
* ১৭৭০ - জৰ্জ ৱিলহেল্ম ফ্ৰেইড্ৰিক হেগেল, জাৰ্মান দাৰ্শনিক। 
* ১৮৫৮ - জুজেপে পেয়ান', ইটালিয়ান গণিতজ্ঞ। 
* ১৮৫৯ - ডোৰাবজী টাটা, উদ্যোগপতি, ভাৰতীয় অলিম্পিক সন্থাৰ প্ৰথম সভাপতি। 
* ১৮৬৯ - কাৰ্ল হাউছ'ফাৰ (Karl Haushofer), জাৰ্মান ভূগোল বিজ্ঞানী আৰু ভূ-ৰাজনীতিবিদ। (মৃঃ ১০ মাৰ্চ, ১৯৪৬)
* ১৯০৮ - ছাৰ ডন ব্ৰেডমেন, অষ্ট্ৰেলিয়াৰ কিংবদন্তী ক্ৰিকেট খেলুৱৈ। 
* ১৯০৮ - লিণ্ডন বি জনছন, আমেৰিকাৰ ৩৬তম ৰাষ্ট্ৰপতি।
* ১৯১৯ - এ ললিতা, ভাৰতৰ প্ৰথমগৰাকী মহিলা বৈদ্যুতিক অভিযন্তা।
* ১৯৫৭ - নুথালাপতি ভেংকট ৰমনা, ভাৰতৰ ৪৮তম মুখ্য ন্যায়াধীশ।
* ১৯৭০ - সুচিত্ৰা পিল্লাই, ভাৰতীয় গায়িকা, অভিনেত্ৰী, মডেল, অভিযন্তা আৰু ধাৰাভাষ্যকাৰ।
* ১৯৭২ - দলীপ সিং ৰানা (Dalip Singh Rana) বা *[[দা গ্ৰেট খালি]]*, ভাৰতীয় ডব্লিউ ডব্লিউ ইৰ মল্লযুঁজাৰু। 
* ১৯৭৯ - এৰ'ন প'ল, হলীউডৰ অভিনেতা।
* ১৯৮০ - শিবানী দাণ্ডেকাৰ, ভাৰতীয়-অষ্টেলিয়ান গায়িকা, অভিনেত্ৰী, ঘোষিকা, আৰু মডেল।
* ১৯৮৩ - দীপামণি হালৈ মহন্ত, এগৰাকী অসমীয়া লেখক, অধ্যাপক।
* ১৯৯৩ - চি. এ. ভৱানী দেৱী, অলিম্পিকত অংশগ্ৰহণ কৰা প্ৰথম ভাৰতীয় *ফে'ঞ্চাৰ* (তৰোৱাল খেলুৱৈ)।

## মৃত্যু
* ১৮৯৮ - জন হ'পকিনছন, ইংৰাজ পদাৰ্থ বিজ্ঞানী, হ'পকিনছন সূত্ৰৰ বাবে জনাজাত। 
* ১৯১৯ - লুইছ ব'থা, দক্ষিণ আফ্ৰিকাৰ প্ৰথম প্ৰধানমন্ত্ৰী। 
* ১৯৬৩ - ৱিলিয়াম এডৱাৰ্ড বাৰ্গাহাৰ্ট ডু ব'ই (William Edward Burghardt Du Bois), আমেৰিকাৰ সমাজবিজ্ঞানী। 
* ১৯৬৫ - লী ক'ৰবাজিয়ে, ফ্ৰান্সৰ এগৰাকী খ্যাতনামা স্থপতিবিদ, শিল্পী আৰু লেখক।
* ১৯৭৬ - মুকেশ, ভাৰতীয় গায়ক। 
* ১৯৭৯ - লৰ্ড মাউণ্টবেটেনৰ মৃত্যু হয়। ভাৰতৰ অন্তিম ভাইচৰয়। 
* ১৯৮২ - নিৰ্মলা সুন্দৰী, সাধ্বী আৰু যোগ গুৰু। 
* ২০০৬ - ঋষিকেশ মুখাৰ্জী, ভাৰতীয় বোলছবিৰ এগৰাকী প্ৰসিদ্ধ পৰিচালক।
* ২০১০ - ৰবীন্দ্ৰ কেলকৰ, কোংকণী ভাষাৰ এগৰাকী প্ৰসিদ্ধ ভাৰতীয় লেখক।
* ২০১৮ - গুণ মহন্ত, অসমীয়া অভিনেতা।
* ২০২০ - অৰ্চনা মহন্ত, অসমৰ এগৰাকী কণ্ঠশিল্পী। তেখেতে অসমীয়া আধুনিক গীতত, ভক্তিমূলক গীতত, বিহুগীতত আৰ অসমীয়া কথাছবিত কণ্ঠদান কৰিছিল। আকাশবাণীৰ পৰা 'বি হাই গ্ৰেড' স্বীকৃতি লাভ কৰা তেওঁ প্ৰথমগৰাকী শিল্পী। (জন্ম: ১৮ মাৰ্চ, ১৯৪৯)

## দিৱস
* স্বাধীনতা দিৱস (মলদোভা)।

## অন্যান্য

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
২৮ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬০৯ - ইংৰাজ অভিযাত্ৰী হেনৰী হাডছনে *ডেলাৱেৰ বে*' আৱিষ্কাৰ কৰিছিল। 
* ১৭৮৯ - ৱিলিয়াম হাৰ্ছেলৰ দ্বাৰা শনি গ্ৰহৰ ষষ্ঠটো উপগ্ৰহ এনেচলাডুছ (Enceladus) আৱিষ্কাৰ হয়। 
* ১৮৩৩ - ব্ৰিটেইনৰ সংসদত ব্ৰিটিছ ঔপনিবেশিক অঞ্চলত দাস প্ৰথা বিলুপ্তি কৰিবলৈ আইন গৃহীত হয়। 
* ১৯০৪ - কলকাতা আৰু বেৰেকপুৰৰ মাজত ভাৰতৰ প্ৰথম কাৰ ৰেলী অনুষ্ঠিত হয়। 
* ১৯১১ - এলমাৰ এ স্পেৰিৰ দ্বাৰা *জাইৰ’* কম্পাছ নিৰ্মাণ হয়। 
* ১৯৭২ - ভাৰতৰ সাধাৰণ বীমা ৰাষ্ট্ৰীয়কৰণ কৰা হয়। 
* ১৯৯০ - কুৱেইটক ইৰাকৰ ১৯তম প্ৰদেশ ৰূপে ঘোষণা কৰা হয়। 
* ২০০২ - অসমৰ ৰাজ্যপাল ৰূপে দ্বিতীয়টো কাৰ্যকালৰ বাবে ৰাজ্যপাল এছ. কে. সিনহাক মনোনীত কৰা হয়। 
* ২০০২ - দেশৰ ভিতৰতে প্ৰথমটো বন্যপ্ৰাণী উদ্ধাৰ কেন্দ্ৰ অসমৰ কাজিৰঙাত স্থাপন কৰা হয়।

## জন্ম
* ১৭৪৯ - জ'হান ৱল্ফগাং ভন গ'থে (ইং:Johann Wolfgang von Goethe  ), জাৰ্মান সাহিত্যিক।
* ১৮৫৫ - স্বৰ্ণকুমাৰী দেৱী, ভাৰতৰ বাংলা কবি, ঔপন্যাসিকা, সংগীতজ্ঞ আৰু সমাজকৰ্মী৷
* ১৮৯৬ - ফিৰাক গোৰখপুৰী, উৰ্দু কবি।
* ১৯১১ - বীণা দাস, ভাৰতীয় জাতীয়তাবাদী বিপ্লৱী নেতা।
* ১৯২৮ - এম জি কে মেনন, ভাৰতীয় পদাৰ্থ বিজ্ঞানী আৰু মহাকাশ অনুসন্ধান সংগঠনৰ ভূতপূৰ্ব অধ্যক্ষ। 
* ১৯২৮ - বিলায়ত খান (খাঁ), ভাৰতৰ প্ৰসিদ্ধ চেতাৰবাদক।
* ১৯৫২ - জগদীশ সিং খেহৰ, ভাৰতৰ ৪৪তম মুখ্য ন্যায়াধীশ।
* ১৯৬১ - দীপক তিজুৰী, বলীউডৰ অভিনেতা।
* ১৯৬৯ - শ্বেৰিল কাৰা ছেণ্ডবাৰ্গ, আমেৰিকান ব্যৱসায়িক কাৰ্যবাহী, বিলিয়নাৰ আৰু সমাজসেৱক।
* ১৯৮৩ - লাচিথ মালিংগা, শ্ৰীলংকাৰ জনপ্ৰিয় ক্ৰিকেট খেলুৱৈ।
* ১৯৯৬ - আঁচল ঠাকুৰ, ভাৰতীয় মহিলা আলপাইন স্কিয়াৰ।
* ১৯৯৯ - জিতুমণি কলিতা, অসমৰ এজন নৃত্যশিল্পী। জি. টিভি. (Zee TV)ৰ ৰিয়েলিটী শ্ব’ ডান্স ইণ্ডিয়া ডান্স লিটল মাষ্টাৰছ, (Dance India Dance Li'l Masters) ২০১০ বৰ্ষৰ চূড়ান্ত বিজয়ী আছিল।

## মৃত্যু
* ৪৩০ - চেইণ্ট আগাষ্টিন বা আগাষ্টিন অৱ হিপ্প', নামিবিয়াৰ দাৰ্শনিক। 
* ১৬৬৭ - জয় সিংহ - প্ৰথম, অম্বৰৰ ৰজা (মিৰ্জা ৰজা) তথা মোগল সেনাপতি আছিল। 
* ১৮৩৯ - ৱিলিয়াম স্মিথ, ইংৰাজ ভূ-তত্ত্ববিদ। 
* ১৮৬৩ - আইলহাৰ্ড মিটছাৰলিক (Eilhard Mitscherlich), জাৰ্মান ৰসায়ন বিজ্ঞনী। 
* ২০২০ - চেডৱিক ব'ছমেন, হলীউডৰ অভিনেতা।

## দিৱস
* ৰাষ্ট্ৰীয় পিতামহ দিৱস (মেক্সিকো)।

## অন্যান্য

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## পাদটীকা

## তথ্যসূত্ৰ
তৰ্ক (তৰ্কশাস্ত্ৰ)

তৰ্কশাস্ত্ৰ আৰু দৰ্শণত *'তৰ্ক*ৰ প্ৰয়োগৰ দ্বাৰা কোনো প্ৰতিপক্ষক কোনো এক নিদিষ্ট সিদ্ধান্ত সত্য-সিদ্ধ-প্ৰমাণিত বুলি যুক্তি সহকাৰে গ্ৰহণ কৰোৱাই কিহবাৰ ওপৰত পতিয়ন নিয়াবলৈ চেষ্টা কৰিব পাৰি। প্ৰচলিত ভাষাৰে কোনো দাবী বা সিদ্ধান্তৰ সপক্ষে বা বিপক্ষে তৰ্ক সাধাৰণতে বিচাৰোপস্থাপন, বক্তব্য বা উক্তি হিচাবে প্ৰয়োগ কৰিব পাৰি। গণিত, কম্পিউটাৰ বিজ্ঞান আদিত সাংকেতিক পৰিভাষাৰেও তৰ্ক উপস্থাপন কৰি কোনো প্ৰশ্ন-প্ৰমেয়, সত্যাসত্যৰ সমিধান, ভেদ-ভঙ্গ অথবা প্ৰমাণ কৰিব পাৰি। 

*প্ৰত্যায়িত তৰ্ক*ৰে সিদ্ধান্তৰ সত্যতা-সিদ্ধতা-প্ৰামাণিকতা অনিবাৰ্যভাৱে প্ৰতীয়মান কৰিবলৈ চেষ্টা কৰা হয় কিয়নো এনে তৰ্কত পতিয়ন নিয়াব পৰাকৈ এক বা একাধিক নিদিষ্ট নিৰ্মোহ যুক্তি ভা তৰ্ক পূৰ্ব-সংলগ্ন থাকে। অন্যহাতে *আৱেশিত তৰ্ক*ত পৰ্যায়ক্ৰমে ভিন্ন যুক্তি-আৱেশিত কৰিহে সিদ্ধান্তত উপনীত হবলৈ বা উপস্থাপন কৰিবলৈ চেষ্টা কৰা হয়। 

## আৰু পঢ়ক

*যুক্তি
*বিভ্ৰাট

## তথ্য&nbsp;সংগ্ৰহ

শ্ৰেণী:দৰ্শন
শ্ৰেণী:তৰ্কশাস্ত্ৰ
কম্পিউটাৰ মাউচ

thumbnail|মাউচ
**কম্পিউটাৰ মাউচ** এবিধ ইনপুট ডিভাইচ, অৰ্থাৎ মাউচৰ সহায়ত কম্পিউটাৰলৈ বাৰ্তা প্ৰেৰণ কৰিব পাৰি।

## উদ্ভাৱন
thumbnail|ডৌগ্লাচ এংগ্লেবাৰ্ট ২০০৮ চনত
১৯৬০ৰ দশকত Douglas Englebart (ডৌগ্লাচ এংগ্লেবাৰ্ট) আৰু Bill English (বিল ইংলিচ)-এ কম্পিউটাৰক বাৰ্তা দিয়াৰ এটি উন্নত উপায় হিচাপে মাউচ উদ্ভাৱন কৰে। জি-ইউ-আই আৰু মাউচে কম্পিউটাৰত কাম কৰা অতিকৈ সহজ কৰি পেলালে। ই কম্পিউটাৰক অধিক জনপ্ৰিয় কৰাতো সহায় কৰিলে।

## অংগ
এটি সাধাৰণ মাউচত ২ বাটন আৰু এটা স্ক্ৰল হুইল থাকে। এই কেইতাৰ সহায়ত 'ক্লিক' কৰা যায়। মাইক্ৰচফ্ট ৱিণ্ড'জ ব্যৱহাৰ কৰিলে বাওঁফালৰ বাটানেৰে ফাইল চয়ন কৰিব বা খুলিব পাৰি। সোঁ ফালৰ বাটানটোৰ সহায়ত এখন তালিকা দৃশ্যমান কৰিব পাৰি, আৰু স্ক্ৰলৰ সহায়ত স্ক্ৰীন উপৰ তল কৰিব পাৰি।

## মাউচটো ধৰা
মাউচটো যদিও সোঁ হাতেৰে ধৰিবলৈ নিৰ্মাণ কৰা হয়, বাঁও হাতেৰে ধৰা মাউচো উপলব্ধ। মাউচ হাতৰ তলুৱাৰ জোখৰ। তৰ্জনিৰে বাটান টিপা হয় আৰু মধ্যমাৰে স্ক্ৰলটো ঘূৰোৱা হয়। হাতৰ তলুৱাৰে যদিও মাউচটো লৰাব পাৰি, কান্ধ লৰাইহে মাউচটো আগ-পিছ কৰা হয়।

## তথ্য সংগ্ৰহ

শ্ৰেণী:কম্পিউটাৰ হাৰ্ডৱেৰ
১৯৯৮ৰ ভাৰতৰ সাধাৰণ নিৰ্বাচন

**১৯৯৮ৰ ভাৰতৰ সাধাৰণ নিৰ্বাচন** ইন্দৰ কুমাৰ গুজৰাল চৰকাৰৰ পতন আৰু ১৯৯৬ চনত গঠন কৰা দ্বাদশ লোকসভাৰ ভঙ্গ হোৱাৰ পিছত অনুষ্ঠিত হৈছিল। জৈন কমিচনৰ প্ৰতিবেদনত ৰাজীৱ গান্ধী হত্যা ষড়যন্ত্ৰত দ্ৰাবিড়া মুন্নেত্ৰা কাঝাগম জড়িত বুলি উল্লেখ থকাৰ অভিযোগ উঠে। সেই আচিলাতে প্ৰধানমন্ত্ৰী গুজৰালক ভাৰতীয় জাতীয় কংগ্ৰেছে ডি এম কেক মন্ত্ৰীসভাৰ পৰা অপসাৰণ কৰিবলৈ হেঁচা দিয়ে। সংযুক্ত মৰ্চা এই হেঁচাত সৈমান নহ'ল আৰু ২৮ নবেম্বৰ ১৯৯৭ত গুজৰালে ৰাষ্ট্ৰপতিৰ ওচৰত পদত্যাগ পত্ৰ দাখিল কৰিলে। ৪ ডিচেম্বৰ ১৯৯৭ত ১১শ লোকসভা ভঙ্গ কৰি দিয়া হ'ল নতুন নিৰ্বাচনৰ ফলাফল আছিল এখন ওলোমা সংসদ। কোনো এটা দলেই বা মৰ্চাই নিৰংকুশ সংখ্যাগৰিষ্ঠতা নাপালে যদিও ভাৰতীয় জনতা পাৰ্টিয়ে ২৮৬জন সাংসদৰ সমৰ্থনত অটল বিহাৰী বাজপায়ীয়ে ২য় বাৰৰ বাবে প্ৰধানমন্ত্ৰীৰ শপত গ্ৰহণ কৰিলে। কিন্তু নিম্ন সদনত ১৮খন আসন থকা অল ইণ্ডিয়া দ্ৰাবিড়া মুন্নেত্ৰা কাঝাগমে সমৰ্থন উঠাই লোৱাত এই চৰকাৰখনৰো ১৯৯৮ৰ শেষৰপিনে পতন ঘটে; যাৰ পৰিণতিত ১৯৯৯ত পুনৰ নতুন নিৰ্বাচন পাতিবলগীয়া হ'ল। লক্ষণীয় য়ে স্বাধীনতাৰ পিছত কংগ্ৰেছ দলে প্ৰথমবাৰৰ বাবে ক্ৰমাগত দুটা নিৰ্বাচনত পৰাজয় বৰণ কৰিলে। 

## ফলাফল

## সংক্ষিপ্ত ফলাফল

## তথ্য উৎস

শ্ৰেণী:ভাৰতৰ সাধাৰণ নিৰ্বাচন
৩০ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬৫৯ - দাৰা শিকোহক (ঔৰংজেবৰ ভাতৃ) ঔৰংজেবে ৰাজপাটৰ বাবে মৃ্ত্য়ুদণ্ড দিয়ে। 
* ১৭৭৩ - পেচোৱা নাৰায়ণ ৰাওক দদায়েক ৰঘূনাথ ৰাওৱে হত্য়া কৰে। 
* ১৯৬২ - জাপানে *NAMC YS-11* নামৰ উৰাজাহাজ খনৰ প্ৰথম পৰীক্ষণ কৰিছিল। 
* ১৯৭৪ - টকিঅ'ৰ মাৰুনাউচিৰ মিটচোপবিছি হেভি ইণ্ডষ্টিজৰ মুখ্য কাৰ্যালয়ত ভয়ংকৰ বিস্ফোৰণ সংঘটিত হৈছিল। বিস্ফোৰণত ৮জন নিহত আৰু ৩৭৮জন আহত হৈছিল। এই ঘটনাত জড়িত থকাৰ সন্দেহত ১৯৭৫ চনৰ ১৯ মে'ত জাপানৰ কৰ্তৃপক্ষই আঠগৰাকী বাওঁপন্থী সংগ্ৰামীক আটক কৰিছিল। 
* ১৯৮৪ - আমেৰিকাৰ স্পেচ ছাটল ‘‘ডিস্ক’ভাৰি’’ৰ প্ৰথমটো উৰণ সম্পন্ন হৈছিল। 
* ১৯৯০ - লোকসভাত সৰ্বসন্মতিক্ৰমে আকাশবাণী আৰু দূৰদৰ্শনক স্বায়ত্ত্ব শাসন প্ৰদান কৰা ঐতিহাসিক ‘‘প্ৰচাৰ ভাৰতী বিধেয়ক’’খন গৃহীত হয়। 
* ১৯৯৭ - অসমৰ ৰাজ্যপাল লোকনাথ মিশ্ৰৰ অসমৰপৰা প্ৰত্যাগমন ঘটে।

## জন্ম
* ১৩৩৪ - পিটাৰ দা ক্ৰুয়েল, কেষ্টাইল আৰু লিঅ'নৰ স্পেইনিছ ৰজা।  
* ১৭৯৭ - মেৰী ৱলষ্টনেক্ৰফট গডউিন শ্বেলী, ইংৰাজ কবি শ্বেলীৰ পত্নী, তেওঁৰ প্ৰসিদ্ধ ৰচনা ফ্ৰেংকেনষ্টাইন। 
* ১৮৪৪ - ফ্ৰেইড্ৰিক ৰাটজেল, জাৰ্মান ভূগোল বিজ্ঞানী, জীৱন্ত স্থানৰ ধাৰণা আৰু জিঅ'পলিটিক্সৰ বাবে জনাজাত। 
* ১৮৫২ - যাকোবুছ হেনৰী, নেদাৰলেণ্ডৰ প্ৰখ্যাত বিজ্ঞানী, ১৯০১ চনত তেওঁ ৰসায়ন বিজ্ঞানত নোবেল বঁটা লাভ কৰিছিল, তেওঁই নোবেল বঁটা লাভ কৰা প্ৰথম বিজ্ঞানী। 
* ১৮৭০ - মফিজুদ্দিন আহমদ হাজৰিকা, অসমীয়া কবি আৰু সাহিত্যিক। (মৃঃ ২৯ অক্টোবৰ, ১৯৫৮) 
* ১৮৭১ - লৰ্ড আৰ্নেষ্ট ৰাডাৰফোৰ্ড, পৰমাণু বিভাজনৰ অন্যতম পথ প্ৰদশৰ্ক, ১৯০৮ চনত তেওঁ ৰসায়ন বিজ্ঞানত নোবেল বঁটা লাভ কৰে। (মৃঃ ১৯ অক্টোবৰ, ১৯৩৭)
* ১৯১২ - নেঞ্চী ৱেক, দ্বিতীয় বিশ্বযুদ্ধৰ ব্ৰিটিছ গুপ্তচৰ আৰু সাংবাদিক। 
* ১৯৩০ - ৱাৰেন বাফেট, আমেৰিকাৰ এজন ধনী ব্যৱসায়ী।
* ১৯৫৪ - আলেকজেণ্ডাৰ লুকাচেংক', বেলাৰুছৰ প্ৰথম ৰাষ্ট্ৰপতি। 
* ১৯৫৪ - ৰবি শংকৰ প্ৰসাদ, ভাৰতীয় ৰাজনেতা। 
* ১৯৭২ - কেমেৰুণ ডিয়াজ, হলীউডৰ অভিনেত্ৰী। 
* ১৯৮৯ - বিলি জ' চ'ণ্ডাৰ্ছ, ডব্লিউ বি অ'ৰ প্ৰাক্তন মিডলৱেইট চেম্পিয়ন বক্সিং খেলুৱৈ।

## মৃত্যু
* ১৪৮৩ - লুই একাদশ, ফ্ৰান্সৰ ৰজা।
* ১৬৫৯ - দাৰা শিকোহ, ঔৰংজেবৰ ভাতৃ।
* ১৭৫১ - ক্ৰীষ্ট'ফাৰ প'লহেম্, চুইডেনৰ বিজ্ঞানী আৰু উদ্ভাৱক।
* ১৭৭৩ - নাৰায়ণ ৰাও, দশম মাৰাঠা পেচোৱা।
* ১৯৪০ - ছাৰ জে জে থমছন, ইংৰাজ পদাৰ্থ বিজ্ঞানী, ইলেক্ট্ৰনৰ আৱিষ্কাৰক।
* ১৯৮১ - মঃ আলি ৰাজাই, ইৰাণৰ প্ৰাক্তন ৰাষ্ট্ৰপতি, উগ্ৰপন্থীৰ বোমা বিস্ফোৰণত মৃত্যু হৈছিল। 
* ১৯৮১ - মঃ বাহোনৰ, ইৰাণৰ প্ৰাক্তন প্ৰধানমন্ত্ৰী, উগ্ৰপন্থীৰ বোমা বিস্ফোৰণত মৃত্যু হৈছিল।
* ১৯৮৮ - এলবাৰ্ট ফ্ৰে' ৱেচ্ছলিং, চুইজাৰলেণ্ডৰ উদ্ভিদ বিজ্ঞানী।
* ১৯৯৫ - ফিছাৰ ব্লেক, আমেৰিকাৰ অৰ্থনীতিবিদ।
* ২০০০ - হিতেশ ডেকা, সাহিত্যিক তথা অসম সাহিত্য সভাৰ প্ৰাক্তন সভাপতি।
* ২০০৮ - কৃষ্ণ কুমাৰ বিৰলা, ভাৰতীয় উদ্যোগপতি।

## দিৱস
* নিখোঁজ বা নিৰুদ্দেশ হোৱা সকলৰ আন্তৰ্জাতিক দিৱস।
* সংবিধান দিৱস (কাজাখাস্তান)।
* বিজয় দিৱস (তুৰস্ক)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
ক'বি স্মল্ডাৰ্ছ

**জেক'বা ফ্ৰান্সিস্কা মাৰিয়া স্মল্ডাৰ্ছ** (জন্ম ৩ এপ্ৰিল, ১৯৮২) এগৰাকী কানাডিয়ান অভিনেত্ৰী আৰু প্ৰাক্তন মডেল। টেলিভিজন চিৰিজ "হাউ আই মে'ট ইয়'ৰ মাদাৰ"-ৰ ৰবিন চাৰ্বাচ্ছ্‌স্কি আৰু মাৰ্ভেল জগতৰ মাৰিয়া হিল চৰিত্ৰৰ বাবে তেওঁ জনাজাত।

## প্ৰাৰম্ভিক জীৱন
কানাডাৰ ব্ৰিটিছ কলম্বিয়া ৰাজ্যৰ ভেংকুভাৰত স্মল্ডাৰ্ছৰ জন্ম হৈছিল। তেওঁৰ পিতৃ এজন ওলন্দাজ আৰু মাতৃ এগৰাকী ইংৰাজ। তেওঁৰ নামটো ডাঙৰ জেঠায়েকৰ নামেৰে ৰখা হৈছিল আৰু একে সূত্ৰেই তেওঁ "ক'বি" নামটোও লাভ কৰে।

মডেলিং আৰম্ভ কৰিলেও ক'বিয়ে সেই কামটো ভাল পোৱা নাছিল আৰু সেইবাবে অভিনয়ত ভৰি দিবলৈও তেওঁ মন কৰা নাছিল। মডেলিং বাদ দি তেওঁ সামুদ্ৰিক জীৱবিদ্যা পঢ়িবলৈ ভিক্ট'ৰিয়া বিশ্ববিদ্যালয়ত নাম লগায়। জহকালিৰ বন্ধত তেওঁ অভিনয়ৰ প্ৰশিক্ষণ লৈ সেই জগতত ভৰি থয়।

## কৰ্মজীৱন

স্মল্ডাৰ্ছে প্ৰথমে অতিথি অভিনেত্ৰী হিচাপে কল্পবিজ্ঞান চিৰিজ *জেৰেমায়া* (Jeremiah)ত অভিনয়ৰ সুযোগ লাভ কৰে। তাৰ পিছত তেওঁ *দা এল্‌ ৱৰ্ড* (The L Word)-কে ধৰি কেইবাখনো চিৰিজত ভূমুকি মাৰে। এবছৰৰ বাবে সম্প্ৰচাৰিত হোৱা এবিচি-ৰ টেলিভিজন চিৰিজ *ভেৰিটাছ: দা কুৱেষ্ট* (Veritas: The Quest)-ত তেওঁ স্থায়ী চৰিত্ৰৰ অভিনয় কৰিবলৈ পায়।

*ভেৰিটাছ* বন্ধ হোৱাৰ পিছত ২০০৫ চনত স্মল্ডাৰ্ছক চিবিএছ-ৰ ধাৰাবাহিক *[[হাউ আই মে'ট ইয়'ৰ মাদাৰ]]*-ত সাংবাদিক ৰবিন চাৰ্বাচ্ছ্‌স্কিৰ চৰিত্ৰ বাবে বাবে চুক্তিবদ্ধ কৰা হয়। এই ধাৰাবাহিকখন ন বছৰ জুৰি চলে।

নিউ য়ৰ্কৰ মঞ্চত তেওঁ *Love, Loss, and What I Wore* নাটকত ২০১০ চনৰ ১০ জুনৰ পৰা ২৭ জুনলৈকে অভিনয় কৰে।

২০১২ চনৰ বোলছবি *[[:en:The Avengers (2012 film)|দা এভেঞ্জাৰ্ছ]]*ত ক'বিয়ে মাৰিয়া হিলৰ চৰিত্ৰ ৰূপায়ণ কৰে। ২০১৩ চনত টেলিভিজন চিৰিজ *[[:en:Marvel's Agents of S.H.I.E.L.D.|মাৰ্ভেল্‌ছ এজেণ্ট্‌ছ অৱ শ্বিল্ড]]*ৰ প্ৰিমিয়াৰৰ লগতে ২০১৪ চনৰ বোলছবি *[[:en:Captain America: The Winter Soldie|কেপ্টেইন আমেৰিকা: দা ৱিণ্টাৰ চ'ল্‌জাৰ]]*ত তেওঁ একে চৰিত্ৰত অভিনয় কৰে আৰু ২০১৫ চনৰ *[[:en:Avengers: Age of Ultron|এভেঞ্জাৰ্ছ: এ'জ অৱ আল্‌ট্ৰন]]*তো ভূমুকি মাৰিব। Whedon has suggested he had considered her for the role of Wonder Woman in his draft of the eponymous film, which did not go into production. ২০১৪ চনৰ এনিমেচন চলচ্চিত্ৰ *[[:en:The Lego Movie|দা লেগ' মুভি]]*ত স্মল্ডাৰ্ছে ৱ'ণ্ডাৰ ৱ'মেনৰ চৰিত্ৰত কণ্ঠদান কৰে।

২০১৩ স্মল্ডাৰ্ছে ৰোমাণ্টিক ছবি *[[:en:Safe Haven (film)|ছে'ফ হেভেন]]*ত এটা সহ-চৰিত্ৰত অভিনয় কৰে। একে বছৰৰ কমেডী ছবি ডেলিভাৰী মেনতো তেওঁ নায়িকাৰ চৰিত্ৰ ৰূপায়ণ কৰে।

## ব্যক্তিগত জীৱন
২০০৯ চনৰ জানুৱাৰীত আমেৰিকান অভিনেতা টৰান কিলামৰ সৈতে স্মল্দাৰ্ছৰ বাগ্‌দান অনুষ্ঠিত হয় আৰু ২০১২ চনৰ ৮ ছেপ্টেম্বৰত তেওঁলোক বিবাহপাশত আবদ্ধ হয়। শ্বেলিন কাড' কিলাম নামৰে তেওঁলোকৰ এজনী ছোৱালী আছে। তেওঁলোকে কলিফ'ৰ্নিয়াৰ লছ এঞ্জেল্‌ছত বসবাস কৰে।

## চলচ্চিত্ৰপঞ্জী

### চলচ্চিত্ৰ

### টেলিভিজন

## তথ্যসূত্ৰ

## বাহ্যিক সংযোগ

* 
* Cobie Smulders Bio at CBS – How I Met Your Mother
* 

শ্ৰেণী:কানাডিয়ান চলচ্চিত্ৰ অভিনেত্ৰী
শ্ৰেণী:হলিউড অভিনেত্ৰী
২৯ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৪২ - গ্ৰেট ব্ৰিটেইন আৰু চীনে নানকিঙ্গ চুক্তিত স্বাক্ষৰিত কৰে। 
* ১৮৮২ - অষ্ট্ৰেলিয়াই প্ৰথমবাৰৰ বাবে এছেজ শৃংখলা জয় কৰিছিল। 
* ১৮৮৫ - গ'টলিব ডায়েমলাৰে মটৰ চাইকেলৰ পেটেণ্ট লাভ কৰে।  
* ১৮৯৮ - গুডইয়েৰ টায়াৰ কোম্পানী প্ৰতিষ্ঠা কৰা হয়। 
* ১৯১০ - কোৰিয়া জাপানৰ অধীনলৈ যায়। 
* ১৯৪৭ - ড॰ ভীমৰাও আম্বেদকাৰক অধ্যক্ষ হিচাপে লৈ ভাৰতৰ সংবিধানখনৰ খচৰা প্ৰস্তুতকৰণ সমিতি গঠন কৰা হয়। উল্লেখ্য যে ১৯৪৮ চনৰ ২১ ফেব্ৰুৱাৰীত এই সংবিধানৰ খচৰা দাখিল কৰা হয় আৰু ১৯৪৯ চনৰ ২৬ নৱেম্বৰত এই সংবিধানখনক চূড়ান্ত ৰূপ দিয়া হয় যদিও ১৯৫০ চনৰ ২৬ জানুৱাৰী পৰা এই আমাৰ সংবিধানখন বলৱৎ কৰা হয় আৰু সেইদিনাৰপৰাই এখন গণতান্ত্ৰিক, সাৰ্বভৌমত্ব এখন ৰাষ্ট্ৰৰূপে পৰিগণিত হয়। 
* ১৯৫৩ - ৰাছিয়াই আৰ ডি এছ.-১ (RDS-1) নামৰ প্ৰথম হাইড্ৰজেন বোমাৰ বিষ্ফোৰণ ঘটাই। 
* ১৯৮২ - ১০৯ পৰমাণু ক্ৰমাংকৰ মৌলটো সৃষ্টি কৰা বুলি জাৰ্মান বিজ্ঞানীৰ দল এটাই ঘোষণা কৰিছিল। 
* ১৯৯১ - ভাৰতৰ দ্বিতীয়টো সুদূৰ সংবেদী উপগ্ৰহ IRS-1Bৰ উৎক্ষেপণ কৰা হয়। ছোভিয়েট ৰাছিয়াৰ পৰা উৎক্ষেপিত এইটো হ’ল পঞ্চম উপগ্ৰহ। 
* ২০০৪ - এথেন্স অলিম্পিক - ২০০৪ৰ সমাপ্তি ঘটে।

## জন্ম
* ১৬৩২ – জন ল'কে, ইংৰাজ দাৰ্শনিক, উদাৰতাবাদৰ জনক। (মৃঃ ২৮ অক্টোবৰ, ১৭০৪)
* ১৮৬২ - মৰিচ মেটাৰলিংক, বেলজিয়ামৰ কবি, নাট্যকাৰ। 
* ১৯০২ - ভেৰিয়া এলউইন, ভাৰতপ্ৰেমী ইংৰাজ নৃতত্ত্ববিদ আৰু সাহিত্যিক। 
* ১৯০৫ - মেজৰ ধ্যান চান্দ, হকীৰ যাদুকৰ। (মৃঃ ৩ ডিচেম্বৰ, ১৯৭৯) 
* ১৯১৫ - ইনগ্ৰিড বাৰ্গমেন, প্ৰখ্যাত অভিনেত্ৰী। 
* ১৯২৩ - ৰিছাৰ্ড এটেনবৰ', ব্ৰিটিছ আভিনেতা, অস্কাৰ বিজয়ী গান্ধী কথাছবিৰ নিৰ্মাতা আৰু পৰিচালক। (মৃঃ ২৪ আগষ্ট,২০১৪)
* ১৯৪৯ - কে ৰাধাকৃষ্ণণ, ভাৰতৰ এগৰাকী প্ৰখ্যাত বিজ্ঞানী, ভাৰতীয় মহাকাশ গৱেষণা সংস্থাৰ (ইছৰো) প্ৰাক্তন অধ্যক্ষ। চন্দ্ৰযান ১ আৰু মঙ্গলযানৰ বাবে জনাজাত। 
* ১৯৫৮ - মাইকেল জেকছন (মাইকেল জেকচন), জনপ্ৰিয় পপ গায়ক। (মৃঃ ২৫ জুন, ২০০৯)
* ১৯৫৯ - অক্কিনেনি নাগাৰ্জুনা ৰাও বা অক্কিনেনি নাগাৰ্জুন, টলীউডৰ অভিনেতা।

## মৃত্যু
* ১৮৫৩ - চাৰ্লছ জেমছ নেপিয়াৰ, ইংৰাজ সৈনিক, বোম্বাই আৰ্মীৰ সেনাপতি আৰু সিন্ধৰ গৱৰ্ণৰ আছিল। (মৃঃ ১০ আগষ্ট, ১৭৮২)
* ১৮৬৫ - ৰবাৰ্ট ৰেমাক, পোলেণ্ড আৰু জাৰ্মানীৰ চিকিৎসা বিজ্ঞানী। (মৃঃ ১৬ জুলাই, ১৮১৫)
* ১৯৭৬ - কাজী নজৰুল ইছলাম, জনপ্ৰিয় বাঙালী কবি, সঙ্গীতজ্ঞ, সংগীতস্ৰষ্টা, দাৰ্শনিক আৰু বংগৰ বিদ্ৰোহী কবি নামেৰে খ্যাত আছিল। 
* ১৯৯০ - তাৰিকুদ্দিন আহমেদ, অসমীয়া সংগীত শিল্পী। 
* ১৯৯৪ - তুষাৰকান্তি ঘোষ, আন্তৰ্জাতিক খ্যাতি সম্পন্ন ভাৰতীয় বঙালী সাংবাদিক আৰু লেখক। (মৃঃ ২১ ছেপ্টেম্বৰ, ১৮৯৮)

## দিৱস
* ভাৰতৰ ৰাষ্ট্ৰীয় ক্ৰীড়া দিৱস। 
* আন্তৰাষ্ট্ৰীয় পৰমাণু পৰীক্ষণ বিৰোধী দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ
৩ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৭৮৩ - পেৰিছত গ্ৰেট ব্ৰিটেইন আৰু আমেৰিকাৰ মাজত এক শান্তি চুক্তি স্বাক্ষৰিত হৈছিল। ইতিহাসত এই চুক্তিকে “পেৰিছ চুক্তি” নামেৰে জনা যায়। 
* ১৮৬৬ - কাৰ্ল মাৰ্ক্সৰ নেতৃত্বত জেনেভাত আন্তৰ্জাতিক শ্ৰমজীৱী সংঘৰ প্ৰথম কংগ্ৰেছ অনুষ্ঠিত হৈছিল। 
* ১৯৩৬ - ব্ৰুছেলত বিশ্ব শান্তি সন্মিলন আৰম্ভ হৈছিল। 
* ২০১১ - সংযুক্ত মুক্তি বাহিনী, অসম চৰকাৰ আৰু ভাৰত চৰকাৰৰ মাজত ত্ৰিপাক্ষিক চুক্তি স্বাক্ষৰিত হৈছিল।

## জন্ম
* ১৮৬৪ - ব্ৰজেন্দ্ৰনাথ শীল, ভাৰতীয় দাৰ্শনিক।
* ১৯০৫ - কমলাপতি ত্ৰিপাঠী, বিশিষ্ট স্বাধীনতা সংগ্ৰামী তথা জাতীয়তা বাদী নেতা। 
* ১৯০৫ - কাৰ্ল ডেভিড এণ্ডাৰছন, নোবেল বিজয়ী আমেৰিকান পদাৰ্থ বিজ্ঞানী। 
* ১৯৪০ - ভোগেশ্বৰ বৰুৱা (ইংৰাজী: Bhogeswar Baruah), ভাৰতৰ এগৰাকী আগশাৰীৰ খেলুৱৈ তথা প্ৰশিক্ষক আৰু অৰ্জুন বঁটা বিজয়ী প্ৰথম অসমীয়া। তেথেত এচিয়ান গেমছত সোণৰ পদক অৰ্জন কৰা তেওঁ প্ৰথমজন অসমীয়া। ১৯৬৬ চনৰ বেংককত অনুষ্ঠিত এচিয়ান গেমছত তেওঁ ৮০০ মিটাৰ দৌৰত সোণৰ পদক অৰ্জন কৰে আৰু প্ৰতিযোগিতাৰ নতুন অভিলেখ স্থাপন কৰিছিল। 
* ১৯৫২ - শক্তি কাপুৰ, জনপ্ৰিয় খলনায়ক আৰু কৌতুক অভিনেতা। 
* ১৯৫৭ - জগ্গী বাসুদেৱ, যোগ গুৰু আৰু লেখক।
* ১৯৬৩ - গুইডো উইলহেলমাছ ইমবেন্স, ডাচ্চ আমেৰিকান অৰ্থনীতিবিদ।
* ১৯৬৫ - চাৰ্লি শ্বিন, হলীউডৰ অভিনেতা। 
* ১৯৭১ - কিৰণ দেশাই, ভাৰতীয় লেখিকা, তেওঁ ইংৰাজী ভাষাত ৰচনা কৰা উপন্যাস 'দা ইনহেৰিটেন্স অফ লষ্ট'ৰ বাবে ২০০৬ চনত মেন বুকাৰ বঁটা লাভ কৰে।
* ১৯৭৬ - বিৱেক অবেৰয়, ভাৰতীয় অভিনেতা।
* ১৯৯০ - মহম্মদ শ্বামি, ভাৰতীয় আন্তৰ্জাতিক ক্ৰিকেটাৰ।
* ১৯৯২ - সাক্ষী মালিক, অলিম্পকত পদক লাভ কৰা প্ৰথম ভাৰতীয় মহিলা মল্ল যুঁজাৰু। ২০১৬ চনৰ অলিম্পিকত ব্ৰঞ্জৰ পদক (৫৮ কিলো গ্ৰাম) লাভ কৰিছিল।
* ২০১৫ - বিন্নী য়াংগা, ভাৰতীয় সমাজ কৰ্মী।

## মৃত্যু
* ১৯৫৩ - লক্ষ্মণ ৰাও পৰ্বতকৰ (খপ্ৰুমামা), বিখ্যাত তবলা বাদক। 
* ১৯৯৮ - সুৰেন্দ্ৰ নাথ মেধি, অসমৰ প্ৰাক্তন আইনমন্ত্ৰী। 
* ১৯৯৯ - ধীৰু ভূঞা, অসমৰ এজন অভিনেতা আৰু কথাছবি পৰিচালক।
* ২০০৪ - মৃণাল কান্তি দাস, ভাৰতীয় চিত্ৰগ্ৰহণকাৰী আৰু চলচ্চিত্ৰ পৰিচালক।
* ২০১০ - ৰাজেশ্বৰী চেটাৰ্জী, ভাৰতীয় বিজ্ঞানী আৰু শিক্ষাবিদ।
* ২০১২ - মাইকেল ক্লাৰ্ক ডানকান, হলীউডৰ অভিনেতা।

## দিৱস
* অভিৰুচি ক্ৰীড়া দিৱস (অসম)।
* স্বাধীনতা দিৱস (কাটাৰ)।
* পতাকা দিৱস (অষ্ট্ৰেলিয়া)।
* সশস্ত্ৰ বাহিনী দিৱস (চীন)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ
কীব'ৰ্ড

**কীব'ৰ্ড** বা **চাবিফলক** () এটি ইনপুট ডিভাইচ্, ইয়াৰ সহায়ত কম্পিউটাৰলৈ বা আন কোনো যন্ত্ৰলৈ বাৰ্তা প্ৰেৰণ কৰা হয়।

## বুৰঞ্জী
thumbnail|left|টাইপ্ ৰাইটাৰ কীব'ৰ্ড
#### টাইপ ৰাইটাৰৰ কীব'ৰ্ড
১৮৭৫ত মেঠিউ ৰ'পাৰে টাইপ ৰাইটাৰৰ (QWERTY) কীব'ৰ্ডৰ ধাৰণা সৃষ্টি কৰে টাইপ ৰাইটাৰত ব্যৱহাৰ কৰিবলৈ। খ্ৰিষ্টফাৰ চ'ল্সেও কীব'ৰ্ডত বৰঙনি যোগায়।

#### QWERTY কীব'ৰ্ড
টাইপ ৰাইটাৰৰ উদ্ভাৱক খ্ৰিষ্টফাৰ চ'ল্সে প্ৰথম বৰ্তমান ব্যৱহাৰ কৰা ধৰণে কীব'ৰ্ডখন ডিজাইন কৰে। QWERTY কীব'ৰ্ডৰ এল্ফাবেটিকেল কীবোৰৰ প্ৰথম শাৰীৰ বাঁওফালৰ পৰা ৬টা আখৰেই হ'ল Q, W, E, R, T, Y।

## কীসমূহ
কীব'ৰ্ডত এল্ফাবেটিক, নিউমাৰিকেল, কাৰ্চৰ, স্পেচিয়েল, ফাংচন- এইকেইটা প্ৰকাৰৰ কী থাকে। 

#### এল্ফাবেটিক আৰু নিউমাৰিকেল কী
এল্ফাবেটিক কী আখৰ লিখিবলৈ ব্যৱহাৰ কৰা হয়। নিউমাৰিকেল পেডৰ নিউমাৰিকেল কী নিউমাৰিকেল লক ব্যৱহাৰ কৰি সংখ্যা লিখিবলৈ ব্যৱহাৰ কৰা যায় অন্যথা এই কীসমূহক কাৰ্চৰ কীৰ দৰে ব্যৱহাৰ কৰিব পাৰি। অন্য নিউমাৰিকেল কী সংখ্যা লিখিবলৈ ব্যৱহাৰ কৰা যায়৷

#### ফাংচন কী
ফাংচন কীক নিজৰ মতে প্ৰগ্ৰাম কৰি ল'ব পাৰি।

#### কাৰ্চৰ কী
কাৰ্চৰ কীসমূহ স্ক্ৰীনত কাৰ্চৰডাল লৰাবলৈ ব্যৱহাৰ কৰা হয়৷

#### স্পেচিয়েল কী
স্পেচিয়েল কী যেনে টেব, প্ৰিণ্ট স্ক্ৰীন আদিৰ বিভিন্ন বেলেগ বেলেগ ব্যৱহাৰ আছে৷

## তথ্য সংগ্ৰহ

শ্ৰেণী:কম্পিউটাৰ হাৰ্ডৱেৰ
শ্ৰেণী:লিখন সঁজুলি‎
শিক্ষক দিৱস

**শিক্ষক দিৱস** (**Teachers' Days**) বহু দেশত শিক্ষকসকলৰ সন্মানাৰ্থে পালন কৰা এটা দিৱস। এই দিনত শিক্ষকসকলক সন্মান প্ৰদৰ্শন কৰাৰ লগতে শৈক্ষিক ক্ষেত্ৰ বা সমাজলৈ তেওঁলোকৰ অৱদানৰ বাবে পুৰস্কৃত কৰা হয়। দেশভেদে শিক্ষক দিৱস আয়োজন কৰা দিনটো ভিন ভিন। প্ৰখ্যাত শিক্ষাবিদ আৰু পূৰ্বৰ ৰাষ্ট্ৰপতি ড॰ সৰ্বেপল্লী ৰাধাকৃষ্ণণৰ সোঁৱৰণত ভাৰতত তেখেতৰ জন্মৰ তাৰিখ ৫ ছেপ্তেম্বৰ শিক্ষক দিৱস পালন কৰা হয়। শিক্ষক দিৱস আৰু 'বিশ্ব শিক্ষক দিৱস' একে নহয়; UNESCO-ই আৰম্ভ কৰা পিছৰ দিৱসটো বিশ্বজুৰি ৫ অক্টোবৰত পালন কৰা হয়।

## ইতিহাস
বিংশ শতিকাত বহু দেশত শিক্ষক দিৱস উদ্‌যাপন কৰাৰ ধাৰণা গঢ় লৈ উঠে; সাধাৰণতে স্থানীয় এজন শিক্ষাবিদৰ জীৱন বা শিক্ষা বিষয়ক গুৰুত্বপূৰ্ণ তাৰিখত এই দিন পালন কৰা হয় (যেনে- আৰ্জেণ্টিনা ১৯১৫ চনৰ পৰা ড'মিংগ' ফ'ষ্টিন' চাৰ্মিয়েণ্ট'ৰ মৃত্যুৰ দিন ১১ ছেপ্টেম্বৰত আৰু ভাৰতত ড॰ সৰ্বপল্লী ৰাধাকৃষ্ণণৰ জন্মদিন ৫ ছেপ্তেম্বৰত ১৯৬২ চনৰ পৰা শিক্ষক দিৱস পালন কৰা হয়)। বাকী আন্তঃৰাষ্ট্ৰীয় দিৱসবোৰৰ বিপৰীতে দেশভেদে শিক্ষক দিৱসৰ দিনটো বেলেগ হোৱাৰ প্ৰধান কাৰণ এইটোৱেই।

## দেশ অনুসৰি শিক্ষক দিৱস

19 countries celebrate a common Teachers' Day on October 5: Azerbaijan, Bulgaria, Canada, Estonia, Germany, Lithuania, Macedonia, Maldives, Mauritius, Republic of Moldova, Netherlands, Pakistan, Philippines, Kuwait, Qatar, Romania, Russia, Serbia, and United Kingdom.

11 countries celebrate a common Teachers' Day on February 28: Morocco, Algeria, Tunisia, Libya, Egypt, Jordan, Saudi Arabia, Yemen, Bahrain, UAE, and Oman.

## তথ্যসূত্ৰ

## বহিঃ সংযোগ

* Teacher Education on UNESCO's site

শ্ৰেণী:শিক্ষা
শ্ৰেণী:দিৱসসমূহ
গমধৰ কোঁৱৰ

**গমধৰ কোঁৱৰ** (ইংৰাজী ভাষা:Gamadhar Konwar) অসম তথা ভাৰতৰ প্ৰথম স্বাধীনতা সংগ্ৰামী সকলৰ এজন। তেখেতৰ পিতৃৰ নাম আছিল ফেনা কোঁৱৰ। ১৮২৮ চনত গমধৰ কোঁৱৰৰ নেতৃত্বত ধনজয় বৰগোহাঁই আদি কৰি বহুকেইজন আহোম কোঁৱৰে ব্ৰিটিছ শাসনৰ বিৰুদ্ধে বিদ্ৰোহ ঘোষণা কৰিছিল। 

ইয়াণ্ডাবু সন্ধিৰ পিছত ১৮২৮ চনৰ আগভাগত ব্ৰিটিছ ইষ্ট ইণ্ডিয়া কোম্পানীয়ে অসমৰ শাসন ভাৰ নিজৰ হাতলৈ আনিবলৈ সক্ষম হৈছিল। আৰম্ভণিতে ব্ৰিটিছ শাসনে কথা দিছিল যে মানক অসমৰ পৰা খেদি শাসন ভাৰ আহোমসকলক গতাই দিব। কিন্তু এই প্ৰতিশ্ৰুতি নৰখাৰ বাবেই ১৮২৮ চনত গমধৰ কোঁৱৰৰ নেতৃত্বত ব্ৰিটিছৰ বিৰুদ্ধে এক বিদ্ৰোহে গা কৰি উঠে। ভাৰত বুৰঞ্জীত এই বিদ্ৰোহ হৈছে ব্ৰিটিছৰ বিৰুদ্ধে আৰম্ভণিৰ এক স্বাধীনতা সংগ্ৰাম। 

বিদ্ৰোহী সকলে যোৰহাটত আহোম ৰীতিমতে গমধৰ কোঁৱৰক অসমৰ স্বৰ্গদেউ ৰূপে প্ৰতিষ্ঠা কৰে যদিও ব্ৰিটিছে ১৮২৮ চনৰ শেষ ভাগলৈ এই বিদ্ৰোহ দমন কৰিবলৈ সক্ষম হয়। বিদ্ৰোহৰ অন্তত গমধৰ কোঁৱৰ নগা পাহাৰলৈ পলাই যায়। কিন্তু ব্ৰিটিছে তেওঁক গ্ৰেপ্তাৰ কৰিবলৈ সক্ষম হয়। ব্ৰিটিছ শাসনে তেওঁক ৰাজদ্ৰোহৰ অপৰাধত ১৪ বছৰৰ বাবে কাৰাদণ্ড বিহে আৰু ৰংপুৰৰ (বৰ্তমান বাংলাদেশত) জেললৈ প্ৰেৰণ কৰে। কিন্তু বেমাৰৰ বাবে তেওঁক ৭ বছৰ কাৰাবাসৰ পিছত নিজৰ জন্মভূমিলৈ উভতাই পঠোৱা হয়। 

## তথ্য সংগ্ৰহ

শ্ৰেণী:আহোম ৰাজবংশ
শ্ৰেণী:অসমৰ স্বাধীনতা সংগ্ৰামী
শ্ৰেণী:আহোম ৰাজ্য
৯ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৪৯ - হিন্দী ভাষাই ভাৰতৰ চৰকাৰী ভাষা হিচাপে স্বীকৃতি লাভ কৰে। 
* ১৯৭৯ - যোগেন্দ্ৰ নাথ ভূঞা অসমৰ মুখ্যমন্ত্ৰী হয়। তেওঁ সেই বছৰৰে ১১ নৱেম্বৰলৈ কাৰ্যনিৰ্বাহ কৰিছিল। 
* ২০০১ - বেইজিঙত মন্দিৰ এটা ভাগি ১৩জন লোকৰ মৃত্যু হয়। 

## জন্ম
* ১২৪ - অৰেলিয়ান (Aurelian), ৰোমান সম্ৰাট। 
* ১৮২৮ - লিঅ' টলষ্টয়, ৰুছ কথা-সাহিত্যিক। 
* ১৮৫০ - ভৰতেন্দু হৰিশ্চন্দ্ৰ, আধুনিক হিন্দী সাহিত্যৰ জনক। 
* ১৯০৩ - অতুল চন্দ্ৰ হাজৰিকা, অসমৰ এজন কবি, নাট্যকাৰ, গদ্য লেখক আৰু শিশু সাহিত্যিক আছিল। সাহিত্যাচাৰ্য নামেৰে তেখেত পৰিচিত। 
* ১৯৬৬ - আডাম ছেণ্ডলাৰ (Adam Sandler), আমেৰিকান কৌতুক অভিনেতা। 
* ১৯৬৭ - অক্ষয় কুমাৰ বা ৰাজীৱ হৰি ঔম ভটিয়া, জনপ্ৰিয় ভাৰতীয় অভিনেতা।
* ১৯৭৪ - কেপ্তেইন বিক্ৰম বত্ৰা, কাৰ্গিলৰ যুদ্ধৰ শ্বহীদ। তেওঁক মৰুণোত্তৰ ভাৱে পৰমবীৰ চক্ৰ প্ৰদান কৰা হৈছিল। 
* ১৯৮৫ - লুকা মড্ৰিক (Luka Modrić), ফুটবল খেলুৱৈ, ক্ৰ'য়েছিয়াৰ জাতীয় দলৰ অধিনায়ক। 
* ১৯৮৭ - তথাগত অৱতাৰ তুলসী, ভাৰতীয় বিস্ময় বালক আৰু পদাৰ্থবিদ। তেওঁ ৯ বছৰ বয়সত হাইস্কুলীয়া শিক্ষা সম্পূৰ্ণ কৰি পাটনা বিজ্ঞান মহাবিদ্যালয়ৰ পৰা ১০ বছৰ বয়সত বি. এছ. ছি. আৰু ১২ বছৰ বয়সত এম. এছ. ছি. ডিগ্ৰী লাভ কৰে। ২০০৯ চনৰ আগষ্ট মাহত তেওঁ ভাৰতীয় বিজ্ঞান প্ৰতিষ্ঠান বাংগালোৰৰ পৰা ২২ বছৰ বয়সতে পদাৰ্থবিজ্ঞানত পি. এইছ. ডি. ডিগ্ৰী অৰ্জন কৰে।

## মৃত্যু
* ১০৮৭ - ৱিলিয়াম দি কনকুৱেৰ বা ৱিলিয়াম প্ৰথম, ইংলেণ্ডৰ প্ৰথম *নৰমান* সম্ৰাট। 
* ১৯৭৬ - মাও-ছে-তুঙ বা মাও জিদং (Mao Zedong), গণতান্ত্ৰিক চীনৰ প্ৰসিদ্ধ নেতা। 
* ১৯৯৯ - মফজ্জ্বল হুছেইন বা যাদু সম্ৰাট এম. হুছেইন, অসমৰ এগৰাকী জনপ্ৰিয় মঞ্চ যাদুকৰ। 
* ১৯৯৯ - যোগেশ দাস, অসম সাহিত্য সভাৰ প্ৰাক্তন সভাপতি। 
* ২০০৩ - এডৱাৰ্ড টেলাৰ, হাংগেৰিয়ান-আমেৰিকান পদাৰ্থ বিজ্ঞানী, হাইড্ৰ'জেন বোমাৰ (উদজান বোমা) পিতৃ পুৰুষ। (জঃ ১৫ জানুৱাৰী, ১৯০৮)
* ২০০৪ - মুনীন ভূঞা, বিশিষ্ট নাট্যকাৰ। 
* ২০১২ - ভাৰ্গিজ কুৰিয়েন, এগৰাকী অভিযন্তা আৰু সামাজিক সংগঠক। এখেতক "ভাৰতৰ শ্বেত বিপ্লৱৰ জনক", আৰু "ভাৰতৰ দুগ্ধ মানৱ" হিচাপে জনা যায়। এখেতে সংগঠিত কৰিছিল পৃথিৱীৰ সৰ্ববৃহৎ কৃষি বিকাশ কাৰ্যসূচী "ভাৰতৰ দুগ্ধ বিপ্লৱ।"

## দিৱস
* তাজিকিস্থানৰ স্বাধীনতা দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
৮ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৩২০ - গিয়াথ আল-দীন টোঘলক (Ghiyath al-Din Tughluq), দিল্লীৰ চুলতান হয়। 
* ১৯৪৩ - ইটালীয়ে নিচৰ্তভাৱে মিত্ৰশক্তিৰ ওচৰত আ্ত্মসমৰ্পণ কৰিছিল। 
* ১৯৬২ - ভাৰতৰ পূব আৰু উত্তৰ সীমান্তত চীনে আক্ৰমণ চলায়। 
* ১৯৬৫ - ৰাষ্ট্ৰসংঘৰ শিক্ষা, বিজ্ঞান আৰু সংস্কৃতি সংস্থাই (ইউনেস্কো) ৮ ছেপ্টেম্বৰ তাৰিখটো আন্তৰ্জাতিক সাক্ষৰতা দিৱস হিচাপে ঘোষণা কৰে। 
* ১৯৯১ - উত্তৰ মেছিদনিয়াই য়ুগোশ্লাভিয়াৰ পৰা স্বাধীনতা লাভ কৰিছিল। 
* ২০১৭ - অসমৰ আটাইতকৈ ব্যয়বহুল আৰু বাণিজ্যিক ভাবে সফল ছবি মিছন চাইনা (চলচ্চিত্ৰ) খনে শুভমুক্তি লাভ কৰিছিল।
* ২০২২ - ব্ৰিটেইনৰ ৰাণী এলিজাবেথ দ্বিতীয়ৰ মৃত্যুৰ পিছত যুৱৰাজ চাৰ্লছ তৃতীয় ব্ৰিটেইনৰ নতুন ৰজা হিচাপে অধিষ্ঠিত হয়। 

## জন্ম
* ১১৫৭ - ৰিছাৰ্ড প্ৰথম, ইংলেণ্ডৰ ৰজা। (মৃঃ ৬ এপ্ৰিল, ১১৯৯)
* ১৮৩০ - ফ্ৰেডেৰিক মিস্ত্ৰাল প্ৰসিদ্ধ ফৰাচী কবি। ১৯০৪ চনত তেওঁ সাহিত্যৰ ন'বেল বঁটা লাভ কৰিছিল।
* ১৮৫১ - মাণিক চন্দ্ৰ বৰুৱা, অসমৰ সমাজ সেৱক, শিক্ষা সংগঠক আৰু ব্যৱসায়ী।
* ১৯২৬ - ড॰ ভূপেন হাজৰিকা, অসম তথা ভাৰতৰ এগৰাকী বিশ্ববিশ্ৰুত শিল্পী, গায়ক, সুৰকাৰ, গীতিকাৰ আৰু সংগীত পৰিচালক আছিল। তদুপৰি তেখেত আছিল এগৰাকী চিত্ৰকৰ, লেখক, বিশ্ববিদ্যালয়ৰ শিক্ষক, চলচ্চিত্ৰ পৰিচালক আৰু আলোচনীৰ সম্পাদক। কিছু সময়ৰ কাৰণে তেখেতে সংসদীয় ৰাজনীতিতো যোগদান কৰিছিল। সুধাকণ্ঠ নামেৰে পৰিচিত ভূপেন হাজৰিকাই অসম, পশ্চিমবঙ্গ তথা ভাৰতৰ অন্যান্য প্ৰদেশৰ বাহিৰেও চুবুৰীয়া দেশ বাংলাদেশতো এগৰাকী জনপ্ৰিয় শিল্পীৰূপে খ্যাতি লাভ কৰিছিল। (মৃত্যুঃ ৫ নৱেম্বৰ, ২০১১)
* ১৯৩৩ - আশা ভোছলে, প্ৰসিদ্ধ কণ্ঠশিল্পী। 
* ১৯৫০ - যতীন্দ্ৰ কুমাৰ বৰগোহাঞি, অসমৰ এগৰাকী সাংবাদিক, সাহিত্যিক, অৰ্থনীতিবিদ, বুদ্ধিজীৱী আৰু সমাজকৰ্মী আছিল। 
* ১৯৫৪ - ৰুবী ব্ৰিজেছ (Ruby Bridges), আমেৰিকাৰ মানৱতাবাদী সমাজকৰ্মী। 
* ১৯৭৯ - পিংক বা এলিচিয়া বেথ ম'ৰ (Alecia Beth Moore বা Pink), আমেৰিকাৰ গায়িকা। 
* ১৯৮৭ - ৱিজ খালিফা (Wiz Khalifa), আমেৰিকাৰ ৰেপ্ গায়ক। 
* ১৯৯০ - জ'ছ বাটলাৰ, ইংলেণ্ডৰ ক্ৰিকেট খেলুৱৈ।

## মৃত্যু
* ১৮৯৪ - হাৰমেন ভন হেল্মহটল্টজ, জাৰ্মান পদাৰ্থ বিজ্ঞানী।
* ১৯৬০ - ফিৰোজ গান্ধী সাংসদ তথা বিশষ্ট অৰ্থনীতিবিদ। তেওঁ ইন্দিৰা গান্ধীৰ স্বামী আৰু ৰাজীৱ গান্ধীৰ পিতৃ আছিল। 
* ১৯৬৫ - হাৰমান ষ্ট'ডিংগাৰ (Hermann Staudinger), ন'বেল বঁটা বিজয়ী জাৰ্মান ৰসায়ন বিজ্ঞানী।
* ১৯৮০ - ৱিলাৰ্ড ফ্ৰেংক লিবি, আমেৰিকন ৰসায়ন বিজ্ঞানী, কাৰ্বন ডেটিংৰ প্ৰধান বিকাশ সাধক বিজ্ঞানী। (জঃ ১৭ ডিচেম্বৰ, ১৯০৮)
* ১৯৮২ - শেখ আব্দুল্লাহ, কাশ্মীৰৰ প্ৰথম মুখ্য়মন্ত্ৰী।
* ১৯৮৫ - জন ফ্ৰেংকলিন ইণ্ডাৰ্ছ (John Franklin Enders), বিজ্ঞানী, আধুনিক প্ৰতিষেধকৰ পিতৃপুৰুষ।
* ২০১৯ - ৰাম জেঠমালিনী, ৰাজনেতা, ভাৰতৰ প্ৰাক্তন আইন মন্ত্ৰী।
* ২০২২ - এলিজাবেথ দ্বিতীয়, ব্ৰিটেইন ৰাণী। 

## দিৱস
* আন্তৰ্জাতিক সাক্ষৰতা দিৱস। 
* উত্তৰ মেছিদনিয়াৰ স্বাধীনতা দিৱস। 
* বিশ্ব শাৰীৰিক চিকিৎসা দিৱস। (World Physical Therapy Day)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
৭ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৩১ - লণ্ডনত দ্বিতীয় ঘূৰণীয়া মেজমেল আৰম্ভ হয়। এই মেজেমলত যোগদান কৰে মহাত্মা গান্ধীয়ে।  
* ১৯৫৬ - তেল আৰু প্ৰাকৃতিক গেছ আয়োগ গঠন কৰা হয়।  
* ১৯৮৮ - মিজোৰামত ৰাষ্ট্ৰপতি শাসন জাৰি কৰা হয়।

## জন্ম
* ১৫৩৩ - প্ৰথম এলিজাবেথ, ইংলেণ্ডৰ ৰাণী। 
* ১৭৯১ - উমাজী নাইক, ভাৰতীয় স্বাধীনতা সংগ্ৰামী।
* ১৮২৯ - আগষ্ট কেকুলে, জাৰ্মান ৰসায়ন বিজ্ঞানী।
* ১৯১৩ - আলবেয়াৰ কেমু, ফৰাচী ঔপন্যাসিক, নাট্যকাৰ আৰু অস্তিত্ববাদী দাৰ্শনিক।
* ১৯১৫ - মহেশ্বৰ নেওগ, বুৰঞ্জীবিদ, লোকসংস্কৃতিৰ গৱেষক, কবি আৰু প্ৰাচ্যতত্ত্ববিদ। "অন্ত্যজা" কবিতাৰে অসমীয়া কাব্য সাহিত্যলৈ এক নতুন সোঁত বোৱাই অনিছিল।
* ১৯১৭ - বানু জাহাংগীৰ কয়াজী, ভাৰতীয় চিকিৎসক।
* ১৯৩১ - মীনা খাদিকাৰ, ভাৰতীয় মাৰাঠী আৰু হিন্দী ভাষাৰ নেপথ্য কণ্ঠশিল্পী আৰু সুৰকাৰ।
* ১৯৩৩ - ইলা ৰমেশ ভাট, ভাৰতীয় সমাজকৰ্মী আৰু গান্ধীবাদী।
* ১৯৩৪ - সুনীল গঙ্গোপাধ্যায়, জনপ্ৰিয় বঙালী কবি।
* ১৯৫১ - মামুট্টি, টলীউডৰ অভিনেতা আৰু কথাছবি পৰিচালক।
* ১৯৬০ - অংশুলা কান্ত, ভাৰতীয় বেংকাৰ।
* ১৯৬৩ - নীৰজা ভানোট, অশোকচক্ৰ বিজিতা বিমান পৰিচালিকা।
* ১৯৮৫ - ৰাধিকা আপ্টে, ভাৰতীয় মঞ্চাভিনেত্ৰী আৰু চলচ্চিত্ৰৰ শিল্পী।

## মৃত্যু
* ১৯০৭ - ছালী প্ৰুধ্যোম, সাহিত্যত প্ৰথম নোবেল বঁটা বিজয়ী।
* ১৯১৫ - মাণিক চন্দ্ৰ বৰুৱা, অসমৰ সমাজ সেৱক, শিক্ষা সংগঠক আৰু ব্যৱসায়ী।
* ১৯৬৮ - ৰামবৃক্ষ বেণীপুৰী, স্বাধীনতা সংগ্ৰামী, সমাজকৰ্মী আৰু লেখক। 
* ১৯৯০ - এ জে পি টেইলৰ, ইংৰাজ বুৰঞ্জীবিদ। 
* ১৯৯১ - এডউইন মেটিছন মেকমিলান, নোবেল বঁটা বিজয়ী মাৰ্কিন পদাৰ্থবিজ্ঞানী।
* ২০১৮ - মেক মিলাৰ, আমেৰিকান ৰেপ্ গায়ক।

## দিৱস
* সংবিধান দিৱস (ফিজি)।
* স্বাধীনতা দিৱস (ব্ৰাজিল)।
* বিজয় দিৱস (মোজাম্বিক)।
* ৰাষ্ট্ৰীয় পুষ্টি সপ্তাহ, অন্তিম দিন। (১ ছেপ্টেম্বৰ - ৭ ছেপ্টেম্বৰ)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য় সূত্ৰ
বৰাইল পৰ্বত

**বৰাইল পৰ্বত** () উত্তৰ-পূব ভাৰতৰ এখন অন্যতম বিশাল পৰ্বতমালা। এই পৰ্বতমালা অসম তথা মণিপুৰ আৰু নাগালেণ্ডৰ কিছু অঞ্চল জুৰি বিস্তৃত (দ্ৰাঘিমাংশ ৯৩.১৫০০°, অক্ষাংশ ২৫.১৫০০°)। এই পৰ্বত প্ৰধানতঃ অসমৰ ডিমা-হাছাও জিলাত অৱস্থিত আৰু ই হৈছে অসমৰ আটাইতকৈ ওখ আৰু দীঘল পাহাৰ (বা পৰ্বত)। এই পৰ্বত হৈছে বিশাল হিমালয় পৰ্বতমালাৰ অংশ বিশেষ। বৰাইল পৰ্বত মালাৰ সৰ্বোচ্চ উচ্চতা সমুদ্ৰ পৃষ্ঠৰ পৰা ১৯০০ মিটাৰতকৈও অধিক আৰু সৰ্বনিম্ন উচ্চতা সমুদ্ৰ পৃষ্ঠৰ পৰা ১০০ মিটাৰতকৈও কম। ইয়াৰ সৰ্বোচ্চ শৃংগ লাইকেইৰ উচ্চতা ১৯৫৯ মিটাৰ।

এই বৰাইল পৰ্বততে বিয়পি আছে সমগ্ৰ বৰাইল অভয়াৰণ্য। বৰাইল পৰ্বত হৈছে বিভিন্ন জীৱ-জন্তু আৰু উদ্ভিদৰ আৱাসস্থল। জৈৱ-বৈচিত্ৰ্যৰ বাবে বিখ্যাত এই সমগ্ৰ অঞ্চল। বৰাইল পৰ্বতৰ প্ৰাকৃতিক আভাই বিভিন্ন দেশী-বিদেশী পৰ্যটকক আকৰ্ষিত কৰি আহিছে। এই পৰ্বতৰ পৰা নিকটতম ডাঙৰ চহৰ হৈছে হাফলং (দূৰত্ব ১৭.২ কিঃ মিঃ)। ইয়াৰ পৰাই উৎপত্তি হৈছে দক্ষিণ অসমৰ বৃহৎ নদী বৰাকৰ।

## তথ্য সংগ্ৰহ

শ্ৰেণী:পৰ্বতমালা
শ্ৰেণী:ডিমা হাছাও জিলা
৫ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬১২ - ইষ্ট ইণ্ডিয়া কোম্পানীয়ে চাৰিখন জাহাজৰ সৈতে নৌ-বাহিনী গঠন কৰে। 
* ১৯৫৭ - সংসদত কৰ বিধেয়ক গৃহীত হৈছিল। 
* ২০০০ - বিশিষ্ট পৰিচালক হৃষীকেশ মুখাৰ্জীলৈ ১৯৯৯ চনৰ দাদা চাহেব ফাল্কে বঁটা প্ৰদান কৰা হৈছিল।

## জন্ম
* ১৬৩৮ - লুই চতুৰ্দশ, ফ্ৰান্সৰ ৰজা, দা চান কিং হিচাপে পৰিচিত, ফ্ৰান্সৰ সৰ্বাধিক সময় শাসন কৰ্তা। 
* ১৮৫০ - ইউজেন গ'ল্ডষ্টেইন (Eugen Goldstein), জাৰ্মান পদাৰ্থ বিজ্ঞানী, *এনড ৰশ্মি*ৰ আৱিষ্কাৰক। 
* ১৮৭৪ - আনন্দ চন্দ্ৰ আগৰৱালা, অসমীয়া কবি। 
* ১৮৮৮ - সৰ্ব্বপল্লী ৰাধাকৃষ্ণণ, ভাৰতৰ ৰাষ্ট্ৰপতি তথা শিক্ষাবিদ। শিক্ষকসকলৰ প্ৰতি অসীম শ্ৰদ্ধা আৰু মৰম কৰিছিল ৰাধাকৃষ্ণণে। সেইবাবে তেওঁৰ জন্ম দিনটোক শিক্ষক দিৱস হিচাপে পালন কৰা হয়। ১৯৬২ চনৰ আজিৰ দিনটোৰপৰাই তেখেতৰ জন্মদিনটো ভাৰতত শিক্ষক দিৱস হিচাপে পালন কৰিবলৈ সিদ্ধান্ত লোৱা হয়। 
* ১৯৩৩ - লক্ষ্মীনাৰায়ণ ৰামদাস, প্ৰাক্তন নৌ-সেনাৰ অধ্যক্ষ, মেগছেছে বঁটা বিজয়ী। 
* ১৯৫২ - বিধু বিনোদ চোপ্ৰা, কথাছবি পৰিচালক আৰু নিৰ্মাতা।

## মৃত্যু
* ১৮৫৭ - আগাষ্ট কমটে (Auguste Comte), ফৰাচী দাৰ্শনিক, আধুনিক বিজ্ঞানৰ প্ৰথম দাৰ্শনিক। 
* ১৯০২ - ৰুডলফ ভিৰ্চো, জাৰ্মান জীৱ বিজ্ঞানী, আধুনিক ৰোগবিদ্যাৰ পিতৃ পুৰুষ। 
* ১৯০৬ - লডৱিগ ব'ল্টমেন (Ludwig Boltzmann), অষ্ট্ৰিয়ান পদাৰ্থ বিজ্ঞানী, ব'ল্টমেন ধ্ৰুৱক আৰু পাৰিসাংখ্যিক বলবিজ্ঞানৰ (statistical mechanics) বাবে জনাজাত। 
* ১৯৮৬ - নীৰজা ভনোট, অশোকচক্ৰ বিজিতা বিমান পৰিচালিকা। 
* ১৯৯৭ - মাদাৰ টেৰেছা, 'মিছনেৰীজ অফ চেৰিটি'ৰ প্ৰতিষ্ঠাতা তথা ভাৰতৰত্ন সন্মানেৰে বিভূষিত। তাইৰ যুগোশ্লাভিয়াৰ আদ্ৰিয়াটিক সাগৰৰ পাৰত স্কোপজে চহৰত জন্ম হৈছিল। 
* ২০০৪ - ইন্দিৰা মিৰি (ইংৰাজী: Indira Miri), অসমৰ এগৰাকী শিক্ষাবিদ আৰু বিদুষী মহিলা। 
* ২০১৭ - গৌৰী লংকেশ (Gauri Lankesh), সাংবাদিক।

## দিৱস
* ভাৰতৰ শিক্ষক দিৱস।
* আন্তৰ্জাতিক দান-বৰঙণি দিৱস। (International Day of Charity)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ